Zeitindah Pathian Naih Khawh A Si? | Thawngṭha\nREL KA DUH Abbey Abkhaz Holh Abui Achi Acholi Holh Adhola Africa Holh Ahanta Aja Ajië Akha Holh Albania Holh Albanian Sign Language Alur American Kut Holh Amharic Holh Amuzgo (Guerrero) Angolan Sign Language Arab Holh Arabic (Morocco) Arabic (Tunisia) Argentina Kut Holh Armenia Holh Armenia Holh (Nitlaklei) Armenian Sign Language Assam Holh Ateso Holh Attié Aukan Australia Kut Holh Austria Kut Holh Awajun Aymara Holh Azerbaijan Holh Azerbaijan Holh (Cyrillic Cafang Hmanmi) Balinese Bambara Holh Bangladesh Holh Baoule Holh Basque Holh Bassa (Liberia) Bassa Holh (Cameroon) Batak (Dairi) Batak (Karo) Batak (Simalungun) Batak (Toba) Belize Kriol Belorussian Bete Holh Betsimisaraka (Southern) Betsimisaraka Holh Biak Bicol Holh Bidayuh (Bukar) Bislama Holh Blackfoot Bolivia Kut Holh Bosnian Boulou Holh Brazil Kut Holh Britain Kut Holh Bulgaria Holh Bulgarian Sign Language Cambodia Holh Catalan Holh Cebuano Holh Central Alaskan Yupik Chamorro Holh Changana (Mozambique) Changana (Zimbabwe) Chavacano Chichewa Holh Chiga Chile Kut Holh Chin (Hakha) Chinantec (Ojitlan) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chontal (Tabasco) Chopi Chuabo Holh Chuj Chuukese Holh Chuvash Holh Cibemba Holh Cinamwanga Holh Cinyanja Holh Citonga Holh Colombia Kut Holh Comorian (Ngazidja) Congolese Sign Language Costa Rica Kut Holh Croatia Holh Croatia Kut Holh Cuban Sign Language Czech Holh Czech Kut Holh Damara Dangme Holh Dari Dayak Ahe Dayak Ngaju Denmark Holh Denmark Kut Holh Digor Holh Diola Holh Douala Holh Dusun Dutch Holh Dutch Kut Holh Ecuador Kut Holh Edo Holh Efik Holh Emberá (Catío) Esan Estonia Holh Estonia Kut Holh Ewe Holh Faeroese Holh Fang Fante Fataluku Holh Fiji Holh Finland Holh Finland Kut Holh Fon Holh Frafra Holh France Holh France Kut Holh Frisian Fulfulde Holh (Cameroon) Futunian Holh Ga Holh Galician Garifuna Holh Gbaya Holh Georgia Holh Germany Holh Germany Kut Holh Ghanaian Sign Language Ghomálá’ Gitonga Gokana Holh Gourmanchéma Gouro Greenland Holh Grik Holh Grik Kut Holh Guadeloupean Creole Guarani Holh Guarani Holh (Bolivia) Guatemala Kut Holh Guerze Guianese Creole Gujarati Holh Gun Holh Guna Holh Guéré Haiti Creole Holh Hausa Holh Havu Hawu Haya Hebru Holh Hehe Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hong Kong Sign Language Huastec Holh Huave Holh Huichol Hungary Holh Hungary Kut Holh Hunsrik Iban Holh Ibanag Ibinda Holh Iceland Holh Igbo Holh Igede Iloko Holh Inakeanon Holh Indian Sign Language Indonesia Holh Indonesia Kut Holh Ireland Holh Ireland Kut Holh Isoko Holh Italy Holh Italy Kut Holh Itawit Iu Mien Ivorian Sign Language Jamaican Sign Language Japan Holh Japan Kut Holh Javanese Javanese (Eastern) Jula Holh Kabiye Holh Kabuverdianu Kabyle Holh Kachin Holh Kadazan Kalanga (Zimbabwe) Kambera Kankani Holh (Roman Cafang Hmanmi) Kannada Holh Karen (S'gaw) Kazakh Holh Kazakh Holh (Arabic) Kekchi Holh Khana Holh Khasi Holh Khoekhoegowab Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinande Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisii Kisonge Holh Kituba Kongo Holh Konkani Holh (Devanagari Cafang Hmanmi) Korea Holh Korea Kut Holh Kosraean Holh Kpelle Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kurdish Sorani Holh Kwangali Holh Kwanyama Holh Kyangonde Ladin (Gardenese) Lahu Holh Lai Holh (Kuki) Lai Holh (Tiddim) Lai Holh (Zotung) Lamba Holh Lambya Laos Holh Lari Latgalian Latvia Holh Latvia Kut Holh Lenje Lhukonzo Holh Lifu Holh Lingala Holh Lithuania Holh Lithuania Kut Holh Lolo Lomwe Holh Low German Holh Luganda Holh Lugbara Holh Lunda Holh Luo Holh Luvale Holh Luxembourg Holh Macua Holh Macushi Madagascar Holh Madagascar Sign Language Madi Holh Madura Maharashtra Holh Mahorian Holh (Roman Cafang Hmanmi) Makaa Makasae Holh Makhuwa-Meetto Makhuwa-Shirima Malawi Kut Holh Malayalam Holh Malaysia Holh Malaysian Sign Language Malta Holh Mam Holh Mambae (Ermera) Mambwe-Lungu Holh Mandinka Mandjak Mangareva Maninkakan (Eastern) Manipuri Holh Mano Manyawa Mapudungun Holh Mare Holh Marquesian (Hiva Oa) Marquesian (Nuku Hiva) Marshall Tikulh Holh Martiniquan Creole Masidonia Holh Mauritius Creole Holh Maya (Mopán) Maya Holh Mayo Holh Mazahua Holh Mazatec Holh (Huautla) Mbukushu Holh Mbunda Medumba Holh Mende Meru Mexico Kut Holh Mingrelian Mirang Holh Miskito Holh Mixe Holh Mixtec (Tlaxiaco) Mixtec Holh (Guerrero) Mixtec Holh (Huajuapan) Mizo Holh Mongolia Holh Mongolia Kut Holh Moore Holh Motu Holh Mozambican Sign Language Myanmar Myanmar Sign Language Nahuatl (Veracruz) Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Nambya Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Nepali Sign Language New Zealand Kut Holh Ngabere Holh Ngangela Ngiemboon Ngigua (San Marcos Tlacoyalco) Nias Holh Nicaragua Kut Holh Nigerian Pidgin Niuean Holh Northern Ojibwe (Roman) Norway Holh Norway Kut Holh Nsenga (Mozambique) Nyaneka Holh Nyungwe Nzema Holh Odia Holh Okpe Oromo Holh Ossetian Holh Otetela Holh Otomi (State of Mexico) Otomi Holh Paicî Palau Holh Panama Kut Holh Pangasinan Holh Papiamento Holh (Aruba) Papiamento Holh (Curaçao) Paraguay Kut Holh Pehuenche Pemon Pennsylvania German Persia Holh Peru Kut Holh Philippines Kut Holh Phimbi Piaroa Pidgin (Cameroon) Pidgin (West Africa) Pilagá Poland Holh Poland Kut Holh Pomeranian Ponapean Holh Portugal Creole Holh Portugal Holh Portugal Holh (Portugal) Portugal Kut Holh Pular Holh Punjabi Holh Punjabi Holh (Nastaliq) Páez Q'anjob'al Quebec Kut Holh Quechua (Huallaga Huánuco) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Cañar) Quichua (Chibuleo) Quichua (Chimborazo) Quichua (Imbabura) Quichua (Pastaza) Quichua (Salasaca) Quichua (Santiago del Estero) Quichua (Tena) Rapa Nui Holh Rarotongan Holh Reunion Creole Holh Roma Holh (Masidonia) Romania Holh Romania Kut Holh Romany (Albania) Romany (Argentina) Romany (Bulgaria) Romany (Eastern Slovakia) Romany (Germany) Romany (Lovari, Hungary) Romany (Macedonia) Cyrillic Romany (Northern Greece) Romany (Romania) Romany (Serbia) Romany (Southern Greece) Ronga Roviana Holh Rumanyo Rungus Runyankore Holh Russia Holh Russia Kut Holh Rutoro Holh Saami (North) Salvadoran Sign Language Samoa Holh Sangir Sango Holh Saramaccan Holh Sarnami Holh Sehwi Sena Holh Senoufo (Cebaara) Sepedi Holh Sepulana Serbia Holh Serbia Holh (Roman Cafang Hmanmi) Serbia Kut Holh Serer Holh Sesotho (Lesotho) Sesotho (South Africa) Seychelles Creole Holh Shipibo-Conibo Shona Holh Shuar Holh Shughni Sidama Holh Silozi Holh Sinhala Holh Slovak Sign Language Slovakia Holh Slovenia Holh Slovenian Sign Language Soli Solomon Islands Pidgin Holh Somali Spain Holh Spain Kut Holh Sranantongo Holh Sunda Susu Swahili Holh Swahili Holh (Congo) Swati Holh Sweden Holh Sweden Kut Holh Swiss German Kut Holh Taabwa Tagalog Holh Tahiti Holh Taiwan Kut Holh Tajiki Holh Talian Tamil Holh Tandroy Tankarana Holh Tarahumara Holh Tarascan Holh Tatar Holh Telugu Holh Tetun Dili Tewe Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Toabaite Holh Toba Holh Tojolabal Holh Tok Pisin Holh Tokelauan Holh Tonga Holh Toraja Totonac Holh Toupouri Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tyrewuju Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruguayan Sign Language Uruund Holh Uzbek (Roman) Uzbek Holh Valencian Venda Holh Venezuela Kut Holh Vezo Holh Vietnam Holh Vietnamese Sign Language Wales Holh Wallisian Holh Warao Waray-Waray Holh Wayuunaiki Holh Wejewa Wichi Holh Wolaita Holh Wolof Holh Xavante Xhosa Holh Xârâcùù Yacouba Yemba Yoruba Holh Yukpa Zambian Sign Language Zande Holh Zapotec (Ixtlán) Zapotec (Villa Alta) Zapotec (del Valle) Zapotec Holh (Guevea) Zapotec Holh (Isthmus) Zapotec Holh (Lachiguiri) Zimbabwe Kut Holh Zulu Holh\nZeitindah Pathian Naih Khawh A Si?\n1. Pathian nih thlacamnak vialte a ngai maw?\nPathian nih thlacamnak in a sin naih awkah miphun vialte kha a sawm hna. (Salm 65:1) Asinain, thlacamnak vialte tu cu a ngai lo. Tahchunhnak ah, a nupi cungah a puarhrangmi pa thlacamnak cu a ngai lai lo. (1 Piter 3:7) Israel mi hna zong nih ṭhatlonak an tuah lengmang tikah Pathian nih an thlacamnak a ngaihpiak hna lo. Asinain, sualnak ngan a tuahmi hna hmanh an i ngaihchih ahcun Pathian nih an thlacamnak a ngaihpiak hna lai. Thlacamnak cu tinvo sung taktak a si.—Isaiah 1:15; 55:7 rel.\nPathian Nih Thlacamnak Vialte A Ngai Maw? timi video kha zoh\n2. Zeitindah thla kan cam awk a si?\nJehovah cu a kan Sertu le a hmaanmi Pathian a si caah amah sin lawng ah thla kan cam awk a si. (Matthai 4:10; 6:9) Kannih cu mitlinglo kan si leng ah Jesuh cu kan sualnak ruangah a thih caah a min in Pathian sinah thla kan cam awk a si. (Johan 14:6) Kan i ciahmi asiloah ṭialmi thlacamnak bia hna in thlacam lengmang kha Jehovah nih a duh lo. Kan lung chung in a chuakmi bia in cam hna seh ti a duh.—Matthai 6:7; Filipi 4:6, 7 rel.\nSertu nih kan lung chung in kan cammi zong a theih khawh. (1 Samuel 1:12, 13) Ih lai le thawhka, rawl ei caan le harnak ton caan ti bantuk zei bantuk caan paoh ah thlacam awk a kan sawm.—Salm 55:22; Matthai 15:36 rel.\n3. Khrihfa hna cu zeicah an i pumh?\nKannih cu Pathian a zum lomi le vawleicung ah daihnak ka umter lai timi Pathian biakam zei i a rel lomi hna lakah kan nun caah Pathian naih cu a fawi lo. (2 Timote 3:1, 4; 2 Piter 3:3, 13) Cucaah zumtu unau pawl he i hawikomh in pakhat le pakhat thazaang kan i pek a hau.—Hebru 10:24, 25 rel.\nPathian a dawmi hna he i hawikomhnak nih Pathian naih awk a kan bawmh khawh. Jehovah Tehte Hna pumhnak ah midang zumhnak in thazaang laknak caanṭha kan hmuh.—Rom 1:11, 12 rel.\n4. Zeitindah Pathian naih khawh a si?\nBaibal in na hngalhmi kong ṭha tein na ruahnak thawng in Jehovah kha na naih khawh. A tuahmi thil, ruahnak a kan cheuhmi le a biakam kong kha ṭha tein ruat. Thlacamnak le ṭha tein ruahnak nih Pathian dawtnak le a fimnak sunsak chin awk a kan bawmh lai.—Joshua 1:8; Salm 1:1-3 rel.\nPathian kha na zumh i naa bochan lawng ah na naih khawh lai. Asinain zumhnak cu nawn pek a haumi thingkung he aa lo. Na zumhnak kong ṭha tein na ruahnak thawng in na zumhnak a feh nakhnga tuah lengmang.—Matthai 4:4; Hebru 11:1, 6 rel.\n5. Pathian kan naih ahcun zei ṭhatnak dah kan hmuh lai?\nJehovah nih amah a dawmi kha a zohkhenh hna. An zumhnak le zungzal nunnak an i ruahchannak a hrawk khomi zei thil paoh in a huhphenh khawh hna. (Salm 91:1, 2, 7-10) Pathian nih kan ngandamnak a hrawk khomi le kan i nuamhnak a tlauter khomi nunning hrial awkah ralrin a kan pek. Cun a ṭha bikmi nunning zong a kan cawnpiak.—Salm 73:27, 28; Jeim 4:4, 8 rel.\nThlacamnak Tinvo Sung\nThla kan cam tikah Pathian nih a ngai maw? Mah kong hngalh awkah thlacamnak he aa tlaiin Baibal cawnpiakmi kha hngalhthiam a hau.\nMah Brochure in Ṭhatnak Hmuh Khawhning\nThawngṭha Timi Cu Zeidah A Si?\nPathian Cu Ahodah A Si?\nPathian Cu Min A Ngei Maw?\nThawngṭha Cu Pathian Sinin A Rami A Si Maw?\nBaibal Ṭialtu Taktak cu Ahodah a Si?\nJesuh Khrih Cu Ahodah A Si?\nZeicah Jesuh A Thih?\nVawlei Ca I Pathian Tinhmi Cu Zeidah A Si?\nPathian nih Vawlei hi Zeicah A Ser?\nMithi Caah Zei Ruahchannak Dah A Um?\nKan Thih Tikah Zei Ah Dah Kan Can?\nPathian Pennak Cu Zeidah A Si?\nZeicah Pathian Nih Sifah Harnak Hi Umnak Nawl A Awnh?\nA Hmaanmi Biaknak Zeitindah Hngalh Khawh A Si?\nPathian nih Biaknak Vialte hi a Cohlang maw?\nBaibal Phunglam Nih Zeitindah A Kan Ṭhathnem?\nPathian Nih Thlacamnak Vialte A Ngai Maw?\nA Rauhhlan Ah Biaknak Nih Zeidah An Ton Lai?\nZeicah Pathian Nih Bu A Ngeih?\nZeicah Baibal Na Cawn Zungzal Awk A Si?\nText Digital cauk download option Pathian Sinin A Rami Thawngṭha!\nAudio Awkhumhmi download option Pathian Sinin A Rami Thawngṭha!


Hlasak Thiam Jennifer Zochhingpui Cu Sianglo Bu Tein Pasal A Ngei Cang Lai Mu. – THLIZIL THAWNGPANG\nHlasak Thiam Jennifer Zochhingpui Cu Sianglo Bu Tein Pasal A Ngei Cang Lai Mu.\nOctober 19, 2019 Zohnuam Chin\nTu lio i Pathian nih fak piin a hman cuah mah mi kan chin Singer nunnem mifim. aw tha muidawh Jennifer Zochhingpui cu kan i siang hrim rih lo ti zongah tlaih awk that lo mi Pathian nih amah mui lo in a kan ser i, pumkhat si dingah nuva sinak a kan pek cang mi le tefa tampi rak ngeih uh a kan ti mi bia cu a duh le duh lo zongah a nungchung a dawt ding mi he chungkhar thar an dirh cang lai tiah thawng kan theih i lawmhnak tampi kan ngei piak hna. kan i lawmhpi taktak hna.\nHlasak thiam Jennifer hi Pathian nih a hman ngai mi a si i, amah hlasak thawng hin mi tampi thazaang kan lak cio. Hlasak thiam long si lo in a pumrua a tha, a mui ia dawh, a zei zong ah soi awk um bak lo mi a si. Gospel Singer kan ngeih chun mi nungak a si i, mah duh ahcun tam deuh in a rian kan tuan piak rih ko sehlaw ti hi kan saduh thah piak ngai mi asi. Nain Pathian nih chungkhar lei he pehtlaih in tharchuah than ding in le fanu fapa thluachuah relpiak a duh cang caah a dawttuk mi a Darling he hmaizarh a donghnak ah sunglawi ngai in Pathian sinah biakamnak an tuah cang lai.\nMi tampi nih hin kan singer hna le kan mui dawh pawl hna hi a pasal hi zei bantuk minung dah asi hnga tiah bih le cuanh cio mi a si. Apasal ding hi USA ah khua a sami a si. Atu lio US ah Pathian nih amah tawk in amah riantuan tu ah a kawh i amah Pathian lohma a tuan cuahmah lio mi asi. Amah hi mi thinlung tha, mi ziadam mi hmai a zoh ngai mi a si. Bawipa saltha a si. Laitlang a umnak khua hi Hmawngtlang ah khua a sami an si. Amin ah Evan Kung Lawm Asi.\nAtu hi timhlamhnak an ngeih cuahmah lio a si i, Anpa zong US in Laitlang khua a phan cang tiah thawng kan theih. An puai tuahnak ni cu aralai mi 29 October, 2019 (Nili Ni) ah khin tuah a si lai.\nPa Kung Le Jenny kan i lawmhpi hna, Bawipa nih nan i timhtuah mi cungah tlam in tlingter hna sehlaw, hmailei chungkhar thar nan dirhnak ah a thluahchuah bongmal za he lam in hruai cam cin ko hna seh. Bawipa rian a tuanmi nan si caah hnu lei nakin hmailei ah a ram le miphun a thawngtha a karh tertu si chin hram ko uh, fanu fapa tefa tampi in Bawipa nih thluah in chuah ko hna seh. Lawmhpi nak he..\nNote, Mah kong he petlaih in anmah khua le an chungkhat sin in a kan chim mi a si An hmangthlak hi a hnu ah kan rak post than te lai.\nPrevious Post:🌏🌏Elizabeth Thihnak Update🌏🌏 Athat Tu Hna Minung An Tlaih Khawh Cang Hna\nNext Post:Video; Lai Mi Pathian Kan Biak Ning A Mak Ko Cang!!📖


Chin Ralzam hna ralring te’in thutto rak i zuam cio hna usih. – The Cherry Par\nChin Ralzam hna ralring te’in thutto rak i zuam cio hna usih.\nDecember 3, 2021 December 3, 2021 Cherry News\nBREAKING NEWS; CHIN, KACHIN, RAKHIANG LE SAGAING RAM KULHAH RUAHPI LE THLICHIA A HRANG LAI.\nMyanmar Molewatah Zungpi nih cun, Bay of Bengal(ဘင်္ဂလားပင်လယ်အော်) in nitlak chak lei Rakhaing, Chin le Kachin States lei ah thlipi le ruahpi cawhmi Cyclone Suimilam 1ah Miles 45-80 tiang a hrang khawh i, thlichia pinah Ruahpi hmunkipah fak ngaiin asur chih lai ti’ah thawng an thanh ve. Hi thlipi le ruahpi hi zarh -khat/ hnih chung zong a sur/hrang kho mi asi fawn ti’ah an thanh chih.\nCuca’ah, tulio ramtang le ramri lei ah a zammi Chin Ralzam hna ralring te’in thutto rak i zuam cio hna usih. Cheukhat Thlang lei Laitlang um mi le bang cu Phone le Internet lines pawl phih piak an si ca’ah thawngpang thanhkhawh rak i zuam cio hna usih.\nBREAKING NEWS; HAKHA LE THANTLANG KARLAKIN LII A HNIN. Tuzing Suimilam 6 Minutes 15 le 42 Seconds ( Myanmar Times) ah khan Hakha in Meng-10 hlaatnak le Thantlang in Meng-6 hrawng hlaat nak Khuafo khuapawngin aa thawkmi Lii fak ngaiin a hngin na’in Minutes tlawmpal te lawng a hnin ca’ah chiatnak le hlohnak fakpi tuarnak a um loh ti’ah theih asi.\nMah hi Satellite(ဂြိုဟ်တု) in an hmuhning a dang cio i,US Geological Survey nih cun 5.8 Richter Scale, Leitang 42.1 Kilometers in Epicentre in asi ati lio’ah German Research Center for Geo- Sciences( Dr. Vum Son rak tuan belnak) nih cun 6.1 Richter Scale asi ti’ah a chim ve. Zeipoh siseh law atutiang cu thihnak le fakpi in chiat nak a um timi theih ding a um rih loh. Acheu nih cun vawihnih hngin ding a um rih an ti na’in tihphan ding cu a um tuk rua loh. Thlacamnak he i bawm cio hna usih. Credit: MC Biklian\nMyanmar aiawhtu UN palai ah U Kyaw Moe Tun pehter ding in Credential Committee Chairman nih a thanh. Myanmar ram aiawhtu ding UN palai ah U Kyaw Moe Tun cu pehter ding in Credential Committee Chairman a tuan lio mi Sweden ram Palai nih a thanh hi a si.\n← Palek Sergeant Khin Maung Win Kah Thah A Tong!\nA hliamhma a fak pah ngai an ti. Kan khua cu an phakpi rih lo →


Buy 1 & Get 1 for Free (Black week offer) - ChinPages\n24 – 30 November 2020 chungah atanglei langhtermi Laica in ttialmi cauk uk 5 chungah pakhat na cawk ahcun, tulio vawleicung ah a laar liomi atanglei cauk uk 5 chungah na duhmi pakhat a lak in kan in kuat lai.\n1. A Promised Land (2020, Obama) 2. Ten lessons for a post pandemic world (2020, Fareed Zakaria) 3. 21 lessons for the 21st century (2018, Yuval Noah Harari) 4. Identity (2018, Francis Fukuyama). 5. Has China Won? (2020, Kishore Mahbubani).\nZeitindah kan tuah lai?\nAtanglei Laica cauk (Ebooks) pakhat poah Paypal silole Credit Card (Visa, Master tbk..) na hman lai i na cawk dih in, na cawknak receipt info@chinpages ah na kan kuat lai. Na kan kuatmi kan hmuh cangka in, phaisa a lut maw ti kan zoh lai i, na cawkmi a tlamtlin poah ahcun, na email siloah na facebook ah acunglei kan langhter cangmi cauk pakhat poah kha Epub in kan in kuat colh lai.\nNewer Post Welcome to Online Chin Bookstore\tOlder Post Chinpages.com ah taarmi ca/cauk pawl kong


Bawhte Chanhchuah Awk: - Khuaruah Har News\nBawhte Chanhchuah Awk:\nChungkhar a dirhmi nuva hna nih an ni nghahhlang cem mi cu fanu, fapa ngeih khi a si. Nu le pa caah cutluk a sunglawi mi nau an vun ngeih tik ah kutke tlamtling lo in a nei mi vawleicung ah tampi an um tawn.\nTuah hin Pu S.C le Pi M.K hna nuva nih fanu te an hrin i a tawl pit caah a chiattha khin zun, thi, hnai le ek a chuak tiah theih a si. Mah caah cun zumtu nathlazacam nak an nin herh taktak lio caan a si thlazacam nak in rak bawm ve.\n1. Mizaw..Ruth V.I.H.Par\n2. Zawtnak.. tawl pit\n3. Pa min..Pu S.C\n4. Nu min..Pi M.K\n5. Khua min..Ft\nBawhte tuarning: Ni 45, bawhte Ruth cu a tawl a pit i a chiatha in zun, thi, hnai le ek a chuak. Sibawi te nih Mandalay ah an kalter hna. Phaisa an ngeih hrimhrim lo caah kan zaapi sin ah bawmhnak te an kan hal.\nAn konglam zaapi sin ah ka langhter duh lem lo. Zaangfak ngai khi a si ko.Nan dawtnak kut tlawmpal te cio nan rak samh ah cun kanmah bantuk tein a ttha ding khi a si ko.\nPhaisa naa relrem manh lo zong ah na min ka chim cia law tlai deuh ah keimah sin ah na vun ka kuat te tthan khawh ko.\nPetu thlacam tu vialte Bawi Pathian nih thluachuah in pe ko hna seh. Thaizing 1/9/20 hi kal pi colh an si cang lai. Bawi Khrih ah nan rian tuan hawi…\nPosted by Cung Hu Blood on Friday, 31 July 2020\n← Security Law Thar Zulh Duh Lo Ruangah Hong Kong Collage Sianghakchia Mi 4 Tlaih An Si\nCNLD in 2020 MP aa cuh ding hna min le hmanthlak →\nHi Tluk Lungrethei Um Lio Ah Tahan Taungphila Chukhar Pakhat Nih An Dum Chung Ah Lungvar Hring Tampi An Hmuh\nChin State Cozah Nih Kyarinn Khuami Pawcawmnak Tlang Chimh An Timh Nak Kong


Khah! Thawngpang Ṭha tuk si hih! Lawmh a um tuk hringhran – Chin World News Evening\nSUUKYI LE U.WINMYINT AN DAM THA.NLD MINISTERS LE MP CHEUKHAT AN CHUAH.(Chin CM, Ministers cheukhat an chuah cang). Daw. Aungsan Suukyi le President U. WinMyint cu Nyphidaw Taing Army Command Camp in an chuah i, Cozah Official Residence Inn ah an thial cang hna ti’ah theih asi i, Ralkap Doctors nih Medical Checkup an tuah hna i an ngan a dam ti’ah AFP nih a chim. NLD Vice- President Dr. ZawMyintMuang le Mandalay Ministers le NLD MP cheukhat zong Ralkap Command ( နန်းတွင်း) in an mah Official Inn lei ah an thlah i, Inn leng chuak lo dingin an hren hna ti’ah RFA in theih asi. Ralkap nih hin an tihmi le a herh tak tak an timi lawng Ralkap Camp(စခန်းများ)ah an chiah rih hna.\nUnion Ministers thar a chiahmi pawl cu a chung i hmanthlak ah ka chiah/ tar dih ko cang i ka tial ti lai loh. Cuca’ah, Sr.General Min Aung Hliang le a ralbawi Uktu pawl nih an Cozah min ( Government Title) zong an ngei lo ca’ah, a tu U. Min Shwe hi Pro-tem President lawng asi i, chim duhmi cu Ram President um hlan chungi ယာယီ President rak tlaih chung men khi asi ti nak asi. Cuca’ah, Vawleicung ah hi bantuk in saupi( a Kum Kum in) ram uk phung a um bel loh ca’ah Election thar a tuah dih cun Mipi sinah Democracy Nawlneihnak a pek tha’n zumh cio asi ko.\nCuca’ah Mipi thinphang tuk ding kan si lemloh. 8888 Students Leaders Ko. Min Ko Niang le Ko Jimmy kha cu an thlai kho rih hna loh, an i thup.. Ralkapအနုနည်း in kan doh hna lai an ti. Ex- Sr.General Than Shwe kha နိုင်ငံတော် ရာထူး ဝန်ခန့်အပ်ချုပ်National Counselor Suukyi Rank) ah a chiah cang. Zoh rih ko hna usih. Source: MC Biklian\nUpdate News: Hluttaw Speaker Pu Zo Bawi Telh In Minung 4 Hren An Si Rih


A tulio Malaysia um Chin ralzam nih kan herh ngaimi cu ralzam UNHCR ah register tuah rih lomi hna hi a rannak in register tuah hna sehlaw a tha. – Hakha Cherry\nA tulio Malaysia um Chin ralzam nih kan herh ngaimi cu ralzam UNHCR ah register tuah rih lomi hna hi a rannak in register tuah hna sehlaw a tha. Cun, thongtla zong hi UNHCR nih a si khawh chung zoh kho cang hna sehlaw a tha. Kawlram ah kuat loin UN nih lak ding in tawlrel sehlaw a tha.\nA ruang cu Kawlram hi a buai tuk caah thongtla kuat lai phan a um. UN Card/ catlap ngei lo tlaihkhihnak in himnak ding caah a rannak in register hi usa van pe hna sehlaw ka duh.\nHihi Malaysia Chin ralzam community le CHRO nih a si khawh chung in Geneva Headquater tiang ah kan chim piak ulaw a tha.\nCun, Australia, Denmark, Norway hna zong nih Chin ralzam a thar in an kan lak khawh thannak lai biatak tein kan zuam piak uh. A rauh hlan ah New Delhi ah Chin ralzam tampi an phan te lai.Credit-Andrew Tum Tling\nAdangrelthan:Kachin ah KIA le Myanmar Ralkap Kahdohnak a Fah Chin caah Khuami 200 Hrawng Ralzam Dirhmun in an Um.Myitgyina ah Myanmar ralkap le palik nih lamzawhtu mino 2 an kah hna hnu ah KIA nih Myanmar ralkap sakhaan pakhat an rak luh hnawh i, cu caan thawk cun kap hnih karlak kahdohnak a hun fak chin thluahmah.\nN’Jayan khua ah a chuakmi kahdohnak ruang ah khuami 200 hrawng nih an innlo an chuahtak i ralzam dirhmun in an um hna.\nKIA le Myanmar ralkap abikin an i kahnak hmun hi Myitsone cunglei Kwetaung khuate le Tanbaungyan khuate kiangkap ah hin a si i, nizan March 15 thawk in atu tiang an i kap.\nInnlo a chuahtakmi ralzam pawl ca ah Word Food Program (WFP) nih tirawl lei in bawmhnak pek ding in timhtuahnak a ngei.Credit-The Chin Journal March 16, Yangon(Myanmar Now)\nPeter le Van Ceu Thawng Pohma 505 (a) in Taza an Cuai Hna


Dirh cangmi sahrang uknak kha caan sau dodalnak in hmaichon tikah hin i hmaitlak ding thil pahnih a um. – Hakha Cherry\nCaan Sau Dodalnak:Sahrang uknak dodalnak hi thla khat thla hnih chung men ah tlam a tlin khawh lo sual ahcun dodal ningcang thar pakhat ser a herh lai. Uknak chuttu hna nih hin dotla sinak, cohlannak, telpinak le tlaihkhipnak hna hi tlawmpal cu an hmuh men lai. Cu tikah, dodalning hi caan tawi dodalnak in caan sau dodalnak lei ah mer a herh lai. Dodalnak hlawh a tlin cikcek khawhnak ding ah lohma kau piin laak khawh hlan le hmunhma kip ah telpilonak tuah khawh hlan cu biapi deuh ah ruahmi hmunhma tlawm deuh in thim in i hmaithlak a herh lai. Phun dang in chim ahcun, a huap a bideuhmi dodalnak tuah a herh lai.\nPakhatnak ah, uknak chuttu sahrang hna nih anmah tein an dirhmi ruru hrang hrang ukning dah ti lo cu an i tinhmi thil dang hna kha an tlamtlinh khawh lonak hnga khenkham a herh. Sahrang hna nih hin chawlehnak, khua tuaktanning le ramkhellei kong ah an duhning kha mizapi sin ah ba khaih in khaih an timh sual hna ahcun cu hna cu khenkham a herh. Cu cu “a huap a bi deuhmi dodalnak” tiah an ti i zeimaw caan ahcun “thimkhunmi hna i hmaithlakmi dodalnak” ti zong in an ti.\nA huap a bi deuhmi dodalnak ah hin fimthiamnak le rian dang cio a tlaimi hna nih khan a biapi deuh tiah thimmi zawn tete lawng kha i hmaithlak in dodalnak an tuah lai. Tahchunnak ah, palek pawl hi an rian ṭuan lo awk ṭha lo dirhmun ah an um hnga. Cu tikah, an rian langhngan in kaltaak lo in an rian kha ṭuan ko bu in tlaihkhih an fialmi dodaltu hna kha a hlankan in thawngthanh chung i ralrinnak peek khawh a si. Siangcachim hna zong nih sahrang pawl lih in ṭawnmi ca le tuanbia hna kha sianginn ah chimh lo in um khawh a si. Hlawhfa hna le rian uktu hna zong nih duhlonak langhternak, rian hmun ah khua hnut i phaak tibantuk in rian hma kal lo ding in tuah khawh a si. Biaknaklei phungchimtu hna zong nih sahrang pawl doh a herhnak ṭuanvo kong kha an chim ve lai.\nPahnihnak ah, caan sau dodalnak ah hin, khuatlang ah a ummi phu hna i mah tein tawlrelnak nawl kha kilven a herh. Sahrang uknak kha tuan te ah tei khawh lo sual tikah sahrang pawl nih hin khuatlang phu hna kha an duhning in rian an ṭuanter hna lai i an cawlcanghnak zong an khenkham men hna lai. Abik in, biaceihnak zung, sianginn, lothlo bu le sianghleirun siangngakchia bu tbk, nunphung bu, fimthiamnak he aa pehtlaimi phu, biaknak bu tibantuk hna kha anmah duhning in an chak merh an timh men lai. Cu an i timhnak hna hlawh a tlin sual ahcun hmailei dodalnak ca ah a herhmi khuatlang thazaang hi a zor chin chin lai.\nCucaah, caan sau democracy dothlennak ah hin sahrang pawl nih khuatlang phu hna chaak an tlaihkhawhlonak hnga biatak tein kilven a herh. Hi khuatlang phu hna hi dodalnak ca lawng ah hngatchanmi an si lo, khuatlang kha sahrang hna kut in kilvennak le dotla ramkhel ningcang dirhṭhannak ah a tak in a ṭuan khomi dodaltu phu hna an si.\nA hramthok i tuahmi dodalnak nih hin sahrang uknak hi caan tawite chungah a tei khawh lo sual zongah kan khuatlang hi sahrang uknak khuamui chung ah a um lan lai tinak a si lo. Cu kong cu langhternak ah a huap a bimi dodalnak hi kan hun langhtermi a si. Zei a si hmanh ah, sahrang uknak dodalnak ah hin a biapibik in tinh a herhmi cu sahrang hna nih kan khuatlang hi an duhning in chaak an tlaih khawh hlan ah sahrang uknak hi a rianrannak in le tlamtling tein khenkham awk a si. Gene Sharp, The Anti-Coup By-A Ruang 29/03/2021\nAtulio Kawlholh a laar ngaimi cu ‘’dalan’’timi hi a si.


Tutan Kan farnute ruakvuinak kongah thlanmual ah aruak an tthial ti thawng kan hun theih caah tlawmpalte hna ngam deuh. – Hakha Cherry\nHi thil kan tonmi ah a ho nan lunghmanh an tthat ter cio hna lo! Mah btk thil kan ton tikah silhnalh piak le phetchem phun in um le va chim tthat piak loding mi asi,a ruang cu mah btk thil fihnung a tuahtu kha a lem hna lai caah tuah nolh kha an duh te rih lai.\nTu kan naunu ruakvuinak kongah a ho party Cozah tlaih lio ah dah mahtluk fak ngaihchiatnak kan ton hi si. MP ttha le fel hna nihcun a penchung ramah thil dawhcah lo a chuak sual lai maw tikha fakpi in a zoh le venmi a si. Chin party Cozah tlaih lio zong sisehlaw kan mawhthluk ko hna lai,a ho party MP an si zongah an mawh tuk rumro kan ti ko hnga.Maw,central lei ah dah mah kong hi thirhri nan tuk hmasa,central nan pi le pu nawlpeknak in maw nan tuahmi si?.\nDemocracy muisam in aa hruaimi kan si caah ziah mah tbk thil kan tonmi kongah Thangtlang peng chung MPs hna,a bik in Khualhringtlang nih rak voted mi MP aw-aan zapi hmuh dingah a langh rih lo.Mipi nan ai-awh caah an dirpiaktu hna ding caah vote ka pe ulaw tiah an rak kan lemnak vialte hna kha,chiat tthat kan ton tikah an kan tlau tak dahra.\nZei bantuk department ah bawi an si zongah an thiltuahmi a diklo tikah MP pakhat nih biatak in au hnawh khawhnak nawl nganpi a nei, mah i an duhlo ahcun central pi ah report atuah khawh colh,MP pakhat nih mah zungrian ttuan nu/pa hi adiklo tiah a ti ahcun hmual aneihtuk caah Cozah nih biatak tein an kherhlai colh tawn.\nMalaysia in kawlrawnah,kawlrawn in Chinram ah an rak lanhter ko cang mi,mah kan naunu ruak thlanmual vui lo dingah a khamtu hna kha; kan MP hna nih rak zoh sawh hna hlah uh,dantatnak lam rak kawl hrimhrim uh.\nCovid-19 rungrul nih ruakkuang a bauh in ruakkuang chin a hawng kho lo;a ruakhum tu le thlahtu hna kongah Social Distancing tuah ah a za ko. Miphar thinghmui zoh in a zohtu hi a hodah nawlnei tu bik cu si reng reng.Kawlvai an si pek,Chinmi an si pekah zoh liam sawh lo ding si lai.\nCun,Laimi a tam-u cu,kan MP hna hi mipi zong nih hmanthiam hna aherh,bawi zoh in cho zohah kan zoh peng hna ahcun kanmah mipi ai-awh dirpiaktu dingah kan thim mi nih mipi lila kha akan rialdit colh lai,kan ai-awh na si caah kan herhbau mi kan phihkhar piak,na duhlo cun na MP sinak in kan in thlongh lai hih tiah a herhnak ah a lang ngam lo tu, MP kha hro le tlerh hna ding an sive.Taantakmi chungkhar Bawipa nih in hnem ko hna seh,Credit-William HC


Joe Bidden nih hmasabik a von tonmi cu Kawlram Ralkap uknak an lak hi a si. – Hakha Cherry\nJoe Bidden nih hmasabik a von tonmi cu Kawlram Ralkap uknak an lak hi a si.\nUS President kip nih an term chung ah foreign policy he pehtlaih in challenging an ton cio.\nObama nih a tonmi challenging cu ISIS an si. A phisin kho lo i, a von changtu Trump nih a phisin. Trump nih a tonmi challenging cu Covid-pandemic a si. Election sunghnak ah a hman i, Joe Bidden chan ah a thiang lai tiah ruah a si.\nJoe Bidden nih hmasabik a von tonmi cu Kawlram Ralkap uknak an lak hi a si. Mahhi Joe Bidden caah challenging a si ko hnga maw? Zeitindah Kawlram kong hi phisin te hnga? Vawlei cungah statement a chuah hmasabik a si i, a ttialmi ah “tuanvo ngeitu cungah “action” kan lak lai” a ti bak ve ko i, zeibantuk phun indah “action” cu a lak te hnga?\nHi thil hi a zungzal in Kawlram aa thleng thainak ah cang hram seh tiah kut ka sih ko. Lion ruak in khhuatizu/honey a chuahtertu Pathian nih a ttha lei in kan ser piak hram seh.Credit-Zasang Cinzah\nAdang relchap:Chin Ramkulh Minister pali an kan thlah: Minister Pu Sui Thio :Chin Ramkulh Cozah Cabinet hna cu February 1 ah Ralkap nih uknak nawl an laak lecangka in Hakha Ralkap nih an tlaih hna i pali an thlah hna tiah kan theih.\nChief Minister tel in a taang rih mi hna cu zeitik ah an thlah te hna lai ti cu theih a si rih lo tiah thawng kan theih.Credit-The Hakha Times\nChin Ramkulh Minister pali an kan thlah: Minister Pu Sui Thio\nNLD hitluk a cakmi hmanh zaankhat ah pakhat hmanh tanglo in vatebu hlawm in an hlawm hna.


Poi Kho Tak Tak Si.Ralkap Hna Nih Mipi Hriamnam Ser Nak Cu An Luh Hhawh Hna I,Tam Tuk An Tlaih Hna. – Chintanbo\nMay 13, 2021 admin MYANMAR NEWS 0\nKawl ralkap cawlcangh ning le umtu ning hi nikhat hnu nikhat achiachin lengmang kocang. Mipi caah thin a phang chin. Lung hi adai kho hrimhrim tilo zeitluk indah myanmar ram chung aummi mipi hna an temh tuar lai mu. May 12 ah ralhrang hna nih mipi caah ral khamtu Gz pawl cu an luhhnawh hna caah an hriamnam 400 bak an lak piak kohna.\nHi an lakmi hriamnam hi kut bak in sermi meithal pawl an si.Ralhrang hna nih kan ram an buaite ning mino mifim, fimnak a cawnglio hna nih an zohsawh khawhlo caah atu bantuk phu an i sernak hi asi. Kahdoh ve dingin an I timh tuah caah anmah le sikhawh tawk tein hriamnam zong an i ser ve nak hi asi.\nHi an tlaihmi hriamnam hi Chawng Oo ah asi tiah theih asi.Asinain an ngeihchunh hriamnam cu ralhrang hna nih an chuh dih hoi tthan hna. Hi bantuk thil acan nak aruang zong cu Dalan i rawitu hna ruangah asi tiah theih asi. Apoi kho taktak khi si. An tuahser nak hi an mah cungah atlung zau hrimhrim telai. Hitluk mipi kan temhtuar le kana ihram an theih ko bu dalan ttuannak thinlung an ngeih rih zong cu minung thluak a ngeilo mi ko khi an lo.Ref:ST\nRelchap: Hakha khuachung hmun cheukhat ah rallokap nih Bomb an hmanh: Hakha khuachung hmuncheukhat ah rallokap nih bomb an hmanh tiah theih asi. An hmanhnak cu Hakha University, Hakha khuachung Bank hna le Hakha khua luh/chuahnak lam hna ah a si tiah theih asi.\nHi kong he pehtlaih CDF-Hakha nih May 11 ah mipi sinah theihternak le ralrin peknak cathanh zong a chuah cang.Ralhrang khawngsil cu mipi chungin a chuakmi CDF-Hakha kahdohnak kha an chei lo caah mipi he aa pehtlaimi Hakha University, Bank le Hakha khua luh/chuahnak lam hna ah thihnak tiang a chuahter khotu ke-lamh bomb an hmanh tiah mipi leiah a dirmi pakhat sinin thawng kan theih. Ralhrang nih an hmanhmi bomb ruangah mipi nunnak tihnung a si caah ramlak ah chuah rih hlah u.\nCun hi bantuk ruangah khonden le thihloh ton a um sual ahcun ralhrang hna thil tuahmi a si ti kha theihternak kan in tuah cia hna.\nRalhrang hna nih Hakha Thar, Hakha Myo Thit le Hakha khuachung hmun cheukhat ah zantlai hnuah inn boah piak, phungning loin tlaihkhih, tukvuak le thih tiangin hremnak an tuahmi kan hmuh tikah kan lung a tha lo tuk. May 9, 2021 ah ralhrang hna tukvuaknak ruangah lo rian a tuanmi Hakha Dawrthar ah a ummi Pu Tler Ling (kum 60) cu May 11, 2021 ah a thi.\nHi bantukin tlaihmi hna luan tuk in hremnak, tlerhkhonhnak le thahnawnnak kongah a dikning tein ralhrang nih an tawlrel ding a si.\nCDF-Hakha nih cathanh kan chuahmi 1/2021 ningin tlaihmi an chuah hna lo pin ah ralhrang nih an tuahmi thil thalo, minung lungthin keng loin ruru hranghrang in an umnak, nuhrin covo buarnak hna kha nifatin an tuah lengmang caah ralhrang hna le anmah he a dirmi leirawitu/ngiathlaitu hna cu kan in hmuh hna nak hmun poah ah kan in kah cang hna lai tiah fak piin ralrin kan in pek hna.\nCredit : Than Lwin Khet\nRakhine Mipi Nih An Ni Bo Chan Tuk Mi,Hlutdaw Palai Pahnih Cu,Ralhrang Nih An Tlaih Hna.


Kawl Ralhrang Nih Victoria camp tak cu an hmu lai lo Chin ram dihlak hi Victoria camp a si zong kha an ifiang lai lo – Onlinenungak\nKawl Ralhrang Nih Victoria camp tak cu an hmu lai lo Chin ram dihlak hi Victoria camp a si zong kha an ifiang lai lo\nRalkap nih tei dingin an fuhmi, Victoria camp cu thlam sawhsawh te a si te lai. Victoria camp tak cu an hmu lai lo. Chin ram dihlak hi Victoria camp a si zong kha an ifiang lai lo. Victoria camp cu chinmi thinlung ah a ummi a si, timi zong an hngalh lai lo. Cucaah, Victoria camp tak cu, zeitik hmanh ah an la kho lai lo i, an tei kho lai lo.\nIsrael pawl an hmai ah Rili sen pi a um. An hnu in Faro Ralkap nih an kulh hna. Rili le ral karlak an um lio ah karlak ah, a cheu nihcun Faro sal dirhmun ah kir an duh tiah an zai. “Faroh sal si a nuam deuh” tiah a cheu an zai bantuk in,\n1967 Kum, six days war tiah hngalhmi ah, a dir ka mite, Israel ram, ram fate cu, Muslim ram, ram ngan pipi ram 5 nih an tuk nain an rak tei lo. Zeicatiah, an lei ah Pathian a um caah a si. Zoh hmanh u! MAH ralhrang tanks nganpipi le meithal thatha hna cu, an zaam tak te lai i, an rak iphawrhmi meithal lila in anmah kha, kah an si te lai. Credit: Zasang Cinzah


Pathian Sin Ah Kan Pasal/ Nusal Hna Nih Khupbil In Thla An Cam - News and Media\nPathian Sin Ah Kan Pasal/ Nusal Hna Nih Khupbil In Thla An Cam\nPATHIAN SIN AH KHUPBIL IN CNDF THLA AN CAM. Chin Ralkap Kantuan Hi Mithah Nakdingah Asilo Chinram Zalen Nakdingah Asi Tin Chin Ralkap CNDF Pawl Khukbil In Thla Ancam/.Hi kan tuahmi pawl hi, Bawipa, kan Ram le Miphun kilhimnak ding hrangah a tangkai mi si theinak ding ah” thlaza kan cam.\nMi thah kan cak ruangah Chinralkap kan tuanmi a si lo. Kan duhbik mi cu hnangam daihnak a si. Kan ram le Miphun hnangam le daihnak an ngah thei nak ding hrang, kan duh bik a si lo mi thil kan tuah rero a si. Kan duhbik mi kan ngah thei nak dingah kan duh bik lo mi kan tuah rero a si. Credit: CNO Fans & News


Tial Cung Thang Nih Indonesia Pa Hi Fawi Tein A Tei Lai! A Ruang Cu! – Chin 11 News\nTial Cung Thang Nih Indonesia Pa Hi Fawi Tein A Tei Lai! A Ruang Cu!\nPosted By: chin11news January 25, 2021\nTial Cung Thang Nih Indonesia Pa hi fawi tein a tei hrimhrim lai tiah zumhnak ka ngei ko. Zei ca tiah Tial Cung Thang Hi, MMA A luh hnu cun tei awk a tha ti lo. A roh hlan ah Champion zong a si lai tiah ka zumh! A zuamnak lawng si loin, a mah hirmhirm hi mi teima a si caah a hlawh a tling hrimhrim lai.\nThazaang pe cio hna usih, a nai chin lengmang cang hih. Chin pasal ttha Tial Cung Thang cu a ralai mi February 5 ah Indonesia pa he singapore ah an i phomh cang lai, ngeih a um kho taktak cang.\nTial Cung Thang hi biatak tein Aung La nih training a tuahpi, heh tiah a cinh pi i tei nak zong a hmuh ko lai tiah zumhnak a um, chinmi nih bia tak tein thlacamnak he thazaang pek khawh cio zuam hna usih, kan Unau Tial Cung Thang cu ai ready tuk cang i, a tu hi Sinapore ah an um cang tiah thawng kan theih.\nRelchihdingmi Ca tha taktak: – Bidden Foreign Policy le Ralhrang hi zeidah a lawh te hnga? Arab Ram ah US Politics Timeline umtuning ka von taar. Bill Clinton (1993-2001) chan lio i Homeland Security thlahdorh deuh ruang ah aL-Queda ralhrang nih US ah kua an ser i, Bush nih Presidency a von lak, 9/11 ah World Trades Centers pi cu ciam dihlak in an kah. Bush nih al-Queda ralhrang an ithupnak kua, Taliban Cozah, Afghanistan cu a tuk colh. A pa chan lio ah Kuwait in an rak tthalmi, Saddam Hussein cu, Weapons of Mass Destruction (WMD) a ngei tiah a von phawmh chih colh. Saddam Hussein le a ralkap cu Bush nih nihnih/two days ah a tei hna.\nBush nih Iraq ram Democracy cu Paul Bremer hmang in a von dirh colh. Coalition Provisional Authority (CPA) tiah caan karlak cozhah an ser i, tleicia Mohammad Bahr al-Ulloum cu acting President ah an thim. Hi lio caan ah Preisdent Bush nih order chuah aa palh tiah an timi pakhat cu;- Saddam Hussein nih a ralkap vialte hi anmah le sining/rank tein Iraq ralkap an peh lai maw? Asilo ah puah viar dah an ttha lai? timi Agenda cung ah President Bush nih Saddam Hussein chan lio ah ralkap le Cozah riantuantu vialte cu Cozah thar(CPA) ah an rian peh ti lo dingin “Order” a chuah. “Order chuahmi aa palh ruang ah a thar in Iraq ram doh aa thawk tthan” tiah tampi nih an mawchiat.\nPresident Bush nih order a chuah bak in Saddam Hussein ralkap pawl nih an meithal thuhmi an kawl tthan i, a thar in US ralkap cu an doh hna i, a term a dih tiang Iraq ral cu a doh. Bush Presidency (2001 – 2009) cu a von dih i, 2009 in President Obama nih uknak cu a von lak. President Obama nih uknak a von lak in Arab Spring a von chuak. Tunisia ram in a von ithawk i, Oman, Yemen, Egypt, Morocco, Libya le Syria tiah mizapi sandahpiah in an cozah dohnak mei a alh cio. President Obama nih zeitindah Arab Spring hi tlang a tlak lai tiah Vawleipi nih an zoh. Arab ram ah Democracy ni ceu a tlang ve cang lai tiah tampi nih ruahchanhnak an ngei.\nPresident Obama nih a Foreign Policy ah lutlai ah a thimmi, Secretary of State Hillary Clinton nih term khat a tuan in a dinhtak i, Obama Foreign Policy tang ah a riantuannak kong, “Hard Choices” timi cauk a ttial i, cu ahcun Obama Foreign Policy cu a “failed/sung” tiah a phawmh. Syria ah a sung, Libia ah a sung rih. Iraq ah a sung. Iraq ram buainak cu Bush tuahserhnak a si tbk in pehzulh dingmi a daithlang. Cu kar ahcun Iran nih hmunhma an von lak viar. Iraq ram milu tam deuh, iran miphun/ Shia Islam nih Iraq ram ah milu tlawm deuh a simi, Saddam Hussein cikor, Sunni muslim pawl teirul cham bantuk in an phawmh hna. An hruaitu pawl an von thah hna. Cu thawng cu Vawleipi ah a puak i, US, Canada, Europe tbk ah khua a sa cangmi, Sunni Muslim pawl thinhunnak cu mei alh in a alh.\nBush chan lio ah thawng an rak thlak balmi, Abu Bakr al-Baghdadi nih “Islamic State of Iraq and the Levant (ISIL) tiah 2014 ah Islam State/Muslm Ram ser dingin buu a von dirh i, Sunni Mulsim pawl nih a but in an but i, Syria cheu khat le Iraq cheu khat ciah Islamic State cu an dirh. US, Canada le Europe tbk ah khuasa cia, Sunni Muslim mino tampi cu ISIS ah an lut i, President Obama nih a tei kho ti hna lo. Vawleipi khuaci a mui ko. Sualnak ngeilo Khrifa le biaknak dang tampi nunnak a liam. TVs le Video ah hngawng tan lio video cu internet ah a khat. Kengkip ah Suicide bomb a puak. President Obama’s a foreign policy sungh/ failed mi nih a chuahtermi buainak/ISIS hnawmtam cu a fim kho ti lo.\nPresident Obama chan (2009-2016) uknak cu a dih i President Trump nih uknak cu a von lak. President Obama nih a roh tami ISIS ralhrang cu caan sau rauh loin a thianh/cleaned up dih. An hruaitu “Abu Bakr al-Baghdadi” cu Syria ram ah a thah. A ralkap thong tampi cu a tleih hna i, thong ah a khumh hna. Araba ram ah US dohtu ralhrang tirawl lei hriannam a petu, Iran Major General, Qasem Soleimani zong Syria ah a thah rih. Trump chan ah ISIS cu a den cikcek hna.\nPresident Trump chan, (2016-2021) cu thaizing hi a dih cang lai i, President thar Joe Bidden nih uknak cu a von lak lai. Bidden Foreign Policy hi zeidah a lawh lai hngalh a si rih lo. Iran ram cu al-Queda kua thar/ Safe Heaven a si cang i, nan ralrin a hau tiah Trump Cozah nih ralrin an pek ta. Bidden chan ah ISIS hi an rak corh tthan te lai maw? US President kip nih challenge/ harnak an tonmi hi aa dang cio i, Bidden nih zeibantuk challenge/ harnak dah a ton ve te hnga? Obama nih Trump cu ISIS a roh ta. Trump nih a thianh dih. Trump nih Bidden cu, Covid19 a roh ta ve. Bidden nih thate in a thianh khawh ve ko lai. Catialtu: Zasang Cinzah


COVID-19 Negative A Si Cangmi Positive An Si Ṭhan Tawnnak A Ruang Fianternak An Tuah Theih Abiapi Taktak – Chin World News Evening\nA tu tiang ah pulrai novel coronavirus ruang ah vawleicung i a thimi hi minung 243,000 renglo an tling cang. Hi zawtnak a ngei tiah fehtermi hna hi minung 3.4 million renglo an si cang. Vawleicung ram ah zawtnak a tam biknak United States ah zawtnak a ngei tiah theih cangmi 1,263,092 million renglo an tling cang. Cu chung ah US ramchung in hi zawtnak a thihpi cangmi hna hi minung 74,799 an si cang ti a si.\nJohns Hopkins University Center for Systems Science and Engineering hna nih data an khawmhning in a cunglei bantuk hin an langhter. An chim chih rihmi cu hi kan langhtermi nak hin vawleicung ah hi zawtnak a ngeimi hi an tamdeuh ngaingai lai. Zawtnak an ngeih le ngeihlo hneksak khawh cawk rih lomi hna le ram cheukhat nih a sining taktak in an chim duh lomi zong um khawh a si tiah an chim chih.\nZeiruang ah dah COVID-19 negative a si cang timi cheukhat hna kha caan tlawmpal hnu ah hneksaknak tuah ṭhan tik ah positive an si ṭhan tawn? Hi biahalnak he pehtlai in WHO technical Maria Van Kerkhove nih a tanglei bantuk in lehnak a tuah. Pathianni ah BBC in The Andrew Marr Show nih a halmi cu April thla ah an thanhning in South Korea ah COVID-19 in a dam cang timi cheukhat hna cu hneksaknak tuah ṭhan tik ah positive an si ṭhan ti a si. Hi bantuk hi zei ruang ah dah a si tiah an hal.\nHneksaknak tuah hnu ah negative a si cang tiah timi mi cheukhat hna cu zarhkhat maw zarhhnih a silo ah cu nak tlai deuh hnu zong ah positive an si tiah hmuhchuah ṭhan a si. Hihi cuap ah thil a cangmi kong a si. Kan cuap hmun cheukhat chung ah a ummi zawtnak hrik a thimi pawl kha hneksaknak tuah tik ah an hung lang. Kan cuap hi ṭhen tampi ah ṭhen an si i cucu hneksaknak an tuah ṭhan tik ah PCR positive an si ṭhan tawn.\nCucu hawi chawnh khawhmi zawtnak rungrul a si lo, thazaangthar in ṭhawnnak pek, caan zeimaw can hnu ah a thar in van i hrimh ṭhan le cawlcangh ṭhan zong a si lo. A ngaingai tiah cun positive an si ko nain damh cuahmah liomi an si tinak a si. Cu caah hi kong hi theih a ṭha ngaingaimi pakhat a si tiah Kerkhove nih a chim. Chirhchan: ABC News


Breaking News ; Gangaw Lei In Ralkap Motor 40 Leng Kalaymyo An Panh Cuahmah - Chin Eleven News\nGangaw in kalaymyo lei ah ralhrang motor 40 nihin ah an ra cuahmah tiah theih a si. Mah ralhrang motor pawl hi Gangaw in Chinram an panh ngam lo caah Kalay lei in chinram a a panh dingmi an si ko lai tiah an zumh. Gangaw lei in Hakha an luh ngam tilo caah kalay lei in an hel a si ko lai tiah zumh a si.\nA ruang cu chinram Hakha, le Falam hrawng a rak kai mi ralhrang pawl hi kalaymyo lawng tein an rak kai. Nihin chun ah ralhrang motor 40 kalaymyo an panh hi chun hnu deuh a si tiah theih a si. Cre#PahmunMh # Kalay news\nAfghanistan thil a cang lio mi ruangah ka lung a rawk ngai.A hleikhun in ka nu hawi hna ka zaangfah tuk hna. Afghanistan ah Nu covo he pehtlaihin cawlcanghnak a ngei lio mi hna he kan inm chawn kho. Anmah zong an lungrethei ngai. Zeitindah kan um lai ti an theihthiam ve hlei lo’ tiah a chim.


Khuapi Chung Sang Upa Hruaitu Pakhat Nih Khuate Lei Nungak Dawhte Fa A Pawi ter Hnu Ah ?? – CHINLAND TODAY NEWS\nKhuapi Chung Sang Upa Hruaitu Pakhat Nih Khuate Lei Nungak Dawhte Fa A Pawi ter Hnu Ah ??\nOctober 26, 2019 admin Asia News 0\nHi nungak nu thawngpang hi kan hnu lei hrawng ah khan a lar ngai i yangon khuachung Shwephitha District Stresst No.133 chung ah khua a sa cuahmah mi hruaitu upa pakhat Mr.Aung Win nih khuate lei nungak muidawh nute cung i a thil ti ning kong a si .Mr.Aung Win hi an um nak sang chung ah cun mi nih upat tih zah ngai mi le mi nung kho mi nih tih mi hruaitu pakhat a si tiah theih a si . Mr.Aung Win nih hin an sang chung i a rak um ve mi khuate lei nungak nu sin ah cun tlangval bantuk in ai chim i cu nute cu ahelh neih peng tik ah nu kan ti cu ruahnak tlawm ve kaw Aung Win cu a duh ve i cu ti cun a donghnak ah cun Mr.Aung Win nih cun fa a pawi ter ti a si .\nNungak nu nih fa ka pawi ti ai theih bak cun a lungre thei tuk i Aung Win cu a chawnh len , zeitluk phone a call zong ah Mr.Aung Win nih cun a phone cu a tleih piak duh ti lo ti a si .a dongh nak ah cun Nungak nute cu Mr.Aung Win te inn ah cun a va kal i na fa ka pawi tiah tha tein a va chimh zong ah ka fa a si bal lai lo midang fa a si ko lai tiah arak thawl i nungak nute cu\nlungre thei ngai in a rak tuah ti a si .\nVawikhat cu a mah Mr.Aung Win tu nih cun a nupi a van i hruai i , i uah ngai in nungak nu cu an rak fuh i kei mah hi mi thil ti thei tak ka si hi na ka thei maw hi hnu ah ka fa si lo mi na ka puh rih a si ah cun na caah harnak a chuak lai tiah a rak hro i a nupi zong nih cun mihur nu phaisa maw na duh ziah ka pasal cung ah hin hi bantuk hin thil a si kho lo mi hi na rak puh tiah a hro len ve ti a si .cu lawng si lo in a nupi nih cun khuate lei nungak nu te cu online lei ah a hmanthlak a post piak i hofa ti zong theih lo mi fa a pawi tiah amual pho taktak in a tuah rih .\nHi kong hi Shwepyitha sang chung i a um mi misual pawl zong nih an theih tik ah Mr.Aung Win nih hi bantuk thil tha lo micung ah a tuah rih a si ah cun a nun nak kan lak cang lai ti tiang an ti ve i khuate lei in a ra mi nute cu an zangfak i an tuarpi cio ti a si .a si nain khuate lei in a ra mi nute cu a hohmanh bawmchan tu a ngeih ve hlei lo caah le Mr.Aung Win cu thil ti kho ngai mi a si tik ah a tu tiang zeiban tuk hrem nak hmanh an pe lo ti a si .\nBiachap : Nu na si ah cun nu na si nak kha zeitik hmanh ah philh hlah . mi zeipa poah zum hna hlah law an caah na sining dihlak vai i pe siang hlah . pa na si ah cun far ka ngei ve , ka ngeih lo zong ah hmailei ah fanu ka ngei kho ve i ka fanu le cung zong ah hi bantuk thil hi tlung seh law ka duh lai lo tiah na ruah mi poah cu mi zei nu cung hmanh ah va tuah ve hlah .cu bantuk thinlung he na nun peng ko a si ah cun nangmah ruang ah mi fanu dawt hna ngeihchia le mitthli tla in zeitik hmanh ah an um lai lo i nangmah ca zong ah thlachuah nak a si lai .\nEsther Dawt Chin Sung Bantuk in A Thinlung Thami An Um Lai Lo , Hi Ka Hin Biafiang A Lang Cang Ko Hih\nZohsawh Hlah Rak i Thawh Ve Ko , A Ho Ca Poah Ah Fawi Tein Kyats Ting 30 (3,000,000MMK) Hmuhkhawh nak Tawhfung Bak A Si Ko Hih


Salai Dokhar Zong Mai Sui Hlei Tial Kong Ah Aa Sum Kho Ti Lo, Cozah Nih Nuhrin Covo Nan Buar – Chin 11 News\nSalai Dokhar Zong Mai Sui Hlei Tial Kong Ah Aa Sum Kho Ti Lo, Cozah Nih Nuhrin Covo Nan Buar\nPosted By: Chin News October 6, 2020\nMalaysia in an rak tlun pimi Mai Sui Hlei Tial ruak kong he pehtlai in Mipi aiawh Palai pawl khoika dah an tlau?.\n2010 thawk in thimnak kan tuah i nihin cu kumhra deng Mipi nih kan aiawh in chimreltu kan i ngeih cang. Cu caah Shan ram, Rakhine ram le kan hawi tlang cungmi umnak ram hna cu ralkap kut ah a thimi an um ah, ral ruang ah a thimi an um ah, crony pawl ruang ah a tuarmi an um ah mipi aiawh a simi Palai hna nih mipi lein an dir peng.\nCu a si caah harnak a tuar tu mipi hna nih kan aiawh rian ttuantu kan ngei timi an i fiang i Palai ttha ngeih a herhnak, democracy tling hmuh a herhnak an theih ngai cang. Sihmansehlaw, kan Chinram ahcun zeizong vial te hi Cozah kut cungah a um dih tiah a ruat dihmi pawl nih kan aiawh in rian an ttuan peng caah mipi a kan aiawh tu Hluttaw Palai pawl nih mipi harnak kan ton caan ah a kan chanh/dirhpi ti lo. Cu caah nihin ni tiang in Cozah rian tuantu hna nih Mipi zei rel loin thil an tuahmi cung ah kan aiawh in a chimtu ding Palai kan ngei ti lo.\nChinram ah cun a tu lio Malaysia in ruak an rak tlunpimi Thantlang khuasami kan far, kan fanu, kan unau nu a si mi Mai Sui Hlei Tial le a chungkhar nih an tonmi thil kan zoh tik ah tuar a hartuk hringhran. Sihmansehlaw, kan mah mipi nihcun ngeichianak kan hrawmpi mi leng in adang kan tuah piak khawhmi a um ti lo.\nHi kong ah Cozah nawl ngeitu pawl nih nuhrin covo, kan Lai nunphung, khrihfa phung le Sipin phung buar in rian an ttuanmi a si caah mipi aiawh a simi Thantlang peng MP palai pawl nih Mai Sui Hlei Tial le a chungkhar hna nih an tonmi ngeichiatnak hi an bomh/dirhkamh hrimhrim ding a si.\nMai Sui Hlei Tial i a chungkhar hna nih an tonmi ngeichiatnak cu Team Salai Dokhar nih kan hrawmpi hna.\nTeam Salai Dokhar


Yangon Ah Peng Cheukhat Mei Man A Pe Lo Mi Cu Ralhrang Nih Mei Hri An Chah Piak Hna – Buanchukcho\nYangon Ah Peng Cheukhat Mei Man A Pe Lo Mi Cu Ralhrang Nih Mei Hri An Chah Piak Hna Yangon khua chung Kamazuat(ကမာရြတ္)North Dagon( ေျမာက္ဒဂုံ ) le Dagon Saitkan(ဒဂုံဆိပ္ကမ္း ) telh i peng tamdeuh veng cheukhat cu nihin July 6 chun ah peng EPC hna nih Saikel in mei man a pe lo mi inn hna cu meihri an chah piak an si.\n“Mei man pek lo ruangah innkhat hnu innkhat meihri chah piak asi.EPC nih 58 veng Dagon Saihkan zongah, veng zung zongah meiman pek ding in an chim fawn tiah” an chim chap. Kamazuat peng,5 veng chungah Phayia lam chung ah ralhrang EPC riantuan hna nih innkhat hnu innkhat meiman pek dingin an fial hna,meiman a pe lo mi inn cu Fuse kan chiah lai ti’n an tlerhkhonh hna caah meiman a pe mi zong an um,Kamazuat peng 6 veng ah meiman pe lo mi inn hna cu meihri an chah piak hna tiah theih asi.\nMipi hna nih ralhrang duhlonak langhternak caah ngunkhuai pek lo dingin NUG meilei tuanvo ngeitu nih a thah i mipi nih meiman pek a hau lo ahal tu hna zong an um asi ahcun rampi a rawitu cazin ah telh nan si lai tiah an rak thah. The Chin Post


Breaking News – US mipi nih an tih ning bantuk in China nih Joe Biden cu an vun tlerh bak ko cang\nMedia tampi nih Joe Biden cu elect president a si ti an phuan hnu caan saupi hnu zongah China nih zeihman lawmpinak a chim duh lo, a tu cu China lungput tak tak cu a vun lang cang. Mi tampi zum ning bantuk in Joe Biden cu China kut tangah a um lai ti a fiang cang ko\nGlobal Times, official propaganda mouthpiece of the Chinese Communist Party (CCP) , Sunday op-ed published nih a langter ning a cun, Biden hi US president 46th a si lai ti a fiang cang tiin a vun chim. Joe Biden hi kan hawikawm tha tuk mi a si. China thangchiat maw,\nChina kongah lih bia chim le phuan ruangah America nih Covid an ngei mi hi a tlawm hlei lai lo. China nih Covid pandemic cu he tiah kan rak tuar cang. China nih PPE, Vaccine, Freezers kan ser mi hna hi zei rel lo in um ding a si lo, Biden Administration nih he tiah an hmang lai\nChina Economy cu a tha chin lengmang, US zong kan sin ah an nih tel ve duh a si a cun, rian kan tuan ti lai, America first ti mi kha an kalpi lai lo\nChina a soisel mi le a thangchiat mi hna cu an tuah ning bantuk in dantat an si thluamah lai. Chinese businesses & Chinese households goods cawk hi tlawmter lo ding. Australia & Canada, US Allies hna hi China lakah an thil tuah ning a tha lo ngai,\nBeijing sin in dantatnak fakpi an hmuh thluamah lai, China mipi hna hi zeirel lo in um lo ding, an cungah dantatnak fakpi in tuah an si lengmang lai. Trump nih “economic decoupling” a tim mi hi US multinational Companies nih an duh lo ngai.\nBiden administration nih thil thatein an kalpi lo a cun US caah cun tih nung ngai lai. An chim duhnak ruang bik cu, China nih Biden Administration a ra ding mi hi Trump bantuk si lo in thatein rian an tuan ding a si tiah an tlerhnak a si. Credit-RTK\nBe the first to comment on "Breaking News – US mipi nih an tih ning bantuk in China nih Joe Biden cu an vun tlerh bak ko cang"


Mizapi Bawmhnak In Cawk Mi Hriamnam - News and Media\nMizapi Bawmhnak In Cawk Mi Hriamnam\nMizapi Bawmhnak In Cawk Mi Hriamnam Yuangan PDF Nih An Langhter. SAC ralkap dohnak ding caah mizapi nih pekchanh mi phaisa in an cawk mi hriamnam zeimawzat cu Yuangan (ရွာငံ) PDF nih an langhter. Cu an cawk mi le an langhter mi hriamnam hna cu MA16 pakhat telh in meithal 6, kuan 500 an si i Mizapi nih hlutmi phaisa in April thlachung ah kan cawk tiah hmanthlak he nihin May 7 ah cathanh an chuah. Crd – TCP\nCYLA General Conference Ngeih A Si


Taiwan nih Asia ram chung ah tuanbia chia bik an tial cang – Chin 7 News\nMay 18, 2019 admin WORLD 0\nA poi ko. Khrihfa lawng nih kan doh lo, zeibantuk biaknak le miphun nih an huat taktakmi nu le nu, pa le pa i ngeih nak timi same married pi cu Taiwan cozah nih ram phung ning tein ngeih khawhnak nawl a chuah cang. An ram chung ah zalong tein ngeihkhat tuah khawh a si cang lai. An biaceih bawi , Phunghram upadi sertu pawl hrimhrim nih an ong cang i ram pi theih in thawng an thanh cang. HI bantuk Taiwan nih ruanbia an ser hi Asia ram chungah a pakhatnak Ngeihkhat a onh mi an si.\nHi ngeihkhat um khawhnak dingah kum 2 chung an ram chung an buai ve. Heh tiah vote an thla hna. Nikum tiang khan cun duh lo an tampi nain ruah lo pi ah tukum cun a duhmi an tam ve hoi.Hi ti ngeihkhat i umnak cu nizan May 17 khan tayavuan in an thanh cang i atu ra laimi may 24 hin cun mi zeipoh i ngeih khawh si cang lai.\nNIkum 2018 November vote an thlak lio khan cun Sam marrieds a duh lomi hi Zatuak in 67% bak an rak si. Duh mi an rak tei hna nain nai ah cun duhmi an karh lengah an ram biaceih bawi , phung sertu pawl Lawmakers hrimhrim nih an dirpi cang.Hi bantuk tuahsernak tha lo hi kan ram chung zongah a kar ngai ve. Kan chungkhar cio zongah biatak in kan i cawnpiak a herh mi a si. Ref:CNN\nJesuh Khrih a zumhnak a kal tak duh ruangah Boko Ralhrang nih an hrenmi Leah


Thantlang Nan Kah Lo Nan Tuk Lo Tiah Nan Chim Lengmang Ruangah! – The Cherry Par\nThantlang Nan Kah Lo Nan Tuk Lo Tiah Nan Chim Lengmang Ruangah!\nThantlang nan kah lo nan tuk lo tiah nan chim lengmang nanmah ruangah kan nunnak a liam mi hi nan i lawm maw? nan lungdah fak nunnak maw biapi kan mah duhnak sawsawh kha kan thleidan thiam a biapituk hih.\nDecember 8 ah Thantlang kah dohnak ah minung 3 nih nunnak an pek midang pa 4 leng nih hliam an tuar hihi zeiruangah a si? Kan holh tamtuk ruang ah a si ti lo awk a tha lo. minung pakhatnunnak hi Thantlang khuapi kawlrampi nih hin a caw kho hnga maw? nunnak man hi a faktuk cucu kan i fian lo tuk ca ah Social Media ah kan au khuan tuk ca ah a caan lo ah kan nau le 3 nih nun an liam hliam tuar zawng an um hihi a poituk thinlung zawng a fak bak.\nRamleng um zei huaha lo ah $200 khat thawhmi nan holh tamtuk ruang ah a si hih nunman nan liam khawh lai ma nun pek hi kan duh lo a si lo a herhnak zawn le caan ahcun kan nunnak hi CDF,CNA nih pek kan sian tuk nan sian hua ha lo bu in nan phaisa thawh bantuk in thawh kan si lo. nain a hmun le caan a sining hi kan zoh ngiat ve ko.\nKan lungfim seh Ral hi duhpoh in doh awk a tha lo timi kan i fian cikcek a herh. fim a kan chim tu siseh. nunnak a pe mi kan hawi le a sangbik upatnak kan pek hna. na phu kan hlam lai a tangmi nan u le nau hi nan phu hlam tu ding kan si.\nTuzaan kan theih mi thawngpang nih ka ngeih a ka chiatter pin ah bia tak tein ka thin a ka hanter Laimi kan holh duh tuk ruang theu ah kan nun liam than hi ka siang hrim lo. $200 hnih khat nan thawh ruang ah duh poh in bia chim le CDF le CNA control timh in cun nan phaisa zawng kan thawhpiak ti duh hlah u.\nnunnak hi a sunglawituk ram ca ah nunnak pek hi kan sian tuk mi a si ko nain a caan le hmun zawn tu ah pek le doh liam hi kan i huam mi le kan duh mi a si. Salai Dk\nThantlang kan khrihfabu dirhmun. Ral ruangah kan dihlakin kan zam, Sept. 20 ah a hnu bik kan zam. Mi zeihmanh thilri zampi kho kan um lo. Kan zam hnuah kan biakinn ah ralhrang pawl zan khat an riak. Khrihfabu thilri vialte le khrihfabu runvennak ah facang dip 50 kan chiahmi le Pastor Van Leng Mang te nih biakinn tangah an thil an vun chiahmi le kanmah kan inn le kan ngeihchunmi kan thilri an him le him lo kan thei kho lo.\n← Thantlang Khua Kahdohnak Ah CNA/CDF Leiin Minung 3 An Nunnak ALiam!\nNihin Thantlang kahdohnak ah CDF lei 3 nunnak liam, Ralhrang nih inn 530 an khangh cang →


President Trump Cu Tluk Awk A Tha Lo Zeicatiah A Chim Mi A Tuah! – Chin 11 News\nPresident Trump Cu Tluk Awk A Tha Lo Zeicatiah A Chim Mi A Tuah!\nPresident Trump hi midang president he tahchuh awk a tha lomi a si tiah ka ruah! Zei ca tiah a ni cu a chim ning tein a tuah lengmang. President dang nih cun thimnak an luh tikah Israel kong hi an chim lengmang, Nain President an tling tikah an chim ning bantuk in a hohmanh nih an tuah ngam taktak bel lo.\nTrump Uar a umtuk nak cu, 2016 President cuh aa timh ah khan, Midang nih an nisawh a nih cun Remkhel minung a si lo. A nih thamcu Sipuazi tama a si tiah soisel a huah. Nain a donghnak ah teitu dirhmun a phan. President a tlin bak in Khrihfa biaknak a humhim, Israel kongah a chim ning bantuk bak in tuanvo a lak. Khrihfa nih cun uar lo awk a tha lo. Chim ding a tam tuk a tawinak tein ka vanlanghter sawhsawh bia mu!\nTHIL LIANNGAN TUKMI NAN HMUH ZAU LAI! :- Hi bia kaa timhtuah ah hin zing sml. 03:30am a si cang i, The Epoch Time nih a hun chimning ah cun President Donald Trump nih cun mipi hmaiah “ATU THAWKIN A RAUH HLANAH THIL LIANNGAN TAKTAK AA THLENGMI NAN HMUH LAI” tiah a ti i, Whitehouse hngâk ṭhan dingin aa zum tuk cang ti hi a fiang taktak khi si.\nA cung ka van langhtermi zong hi, ruah lo awk a tha lo. A tu thawk in a rohhlan ah thil lianngan nan hmuh tiah ti bak a chim mi cu, caan rau lo ah a chim ning a bantuk bak in kan hmuh than ko lai tiah ka ruah!\nTrump cu a sualnak an chim lengmang nain, President a tuan chung kum 3 leng a sualnak an kawl nain a sualnak an hmu lo! A chim ning in a tuah lengmang caah mi lih chim le mi depde nih an celh lo caah a sualnak hi an kawl sawhsawh i a si ko tiah ka ruah.\nTutan Election zong diknak tein sung ning law, Florida ah ka kal cang lai tiah a chim! Uar a um tuk! Democrat pawl nih lih le hrawkhrawl in an tuahmi pawl Trump nih a doh lo ahcun hmailei ah US hi a rawk tuk lai ti a ruah caah Lih le hrawkhrawl hi a dohnak a si. A tu zong a dih tiang a doh lai tiah ka zumh! Tuzan cu mah vial in sirih seh! Trump kong hi ka manh caan ah ka van tial pah lengmang cang lai.


Pu Zing Cung, Dr. Lian Hmung Sakhong, Dr. Sui Khar Hna Tlangcung Hriamtlai Phu Nih Bochannak Kong! – The Cherry Par\nPu Zing Cung, Dr. Lian Hmung Sakhong, Dr. Sui Khar Hna Tlangcung Hriamtlai Phu Nih Bochannak Kong!\nNovember 25, 2021 Cherry News\nDal Thumnak (A peh 4) Thazaang Fimkhur!\nKawl nih independence an rak khel lio ah hriamtlaih in Mirang kha an doh, Japan zong an doh. Kawl ralkap nih hriam thazaang in kan Ramkomh ah Kawl lianngannak kha an ser: Kawl miphun, Kawl holh, Kawl biaknak kha an hlorh. Tlangcung miphun hna nih hriamtlaih in independence kan rak khel ve, Kawl ralkap kha kan doh. Atu ahcun federal kan khel. Kawl ralkap he bia kan ruah tikah kan thazaang in an kan tah. Cucaah, thazaang sersiamnak hi a biapi ngaingai.\nKum 70 leng ral kan tu cang ko nain kan ramkhel buainak cu kan tawlrel kho lo. NCA ah, ramkhel buainak kha raltuknak in si ti lo in ramkhel biaruahnak in tawlrel dingin hnatlaknak kan ngei. UA ah federal phung le zauk phung in kan Ramkomh ser dingin biakamnak kan ngei cang. Zeibantuk federal phung le zauk phung in dah kan Ramkomh kan ser lai timi ceihhmai a hau rih. Kan biakhelnak nih lai a rel te lai. Cucaah, ramkhel biaruahnak hi a biapi ngaingai.\nThangzaang hak le Thanzaang nem hi pahnih ah pakhat thim dingmi thlurtinh cu a si lem lo. Ramkhel biaruahnak le thazaang sersiamnak cu aa tlaimi an si. Cucaah, CNF/CNA nih ramkhelnak le runvennak kha ruang tein kan kalpi lai kan ti. Phun dang in kan chim ahcun, thazaang fimkhur kan hman lai – ralkap thazaang zong kan ser lai, ramkhel biaruahnak zong kan tuah lai.\nThazaang in a cawlmi cu thazaang in nam a hau ko. Kawl ralkap kha ‘pressure’ kan pek khawh lawnglawng ah kan duhmi kan hmuh khawh lai. EAO, Ramkhel phu, media phu, biaknak bu, zatlang bu, mipi, ramdang tbk. vialte nih pressure pek a hau. Cun, khatlei ah, ramkhel biaruahnak zong kha ngol lo in tuah peng ding a si.\nMipi Dohthlennak; CNF/CNA nih hriamtlaih dohthlennak lam kha kan thim. Chin mipi dohthlennak in Chinram sersiamnak lam kan thim. Chin miphun thazaang kha kan zumh, Chin miphun kan lung a rual ahcun zei thil paoh kan tuah khawh lai tiah kan zumh. Chin mipi dirkamhnak thawng in kumpi kum 30 leng fek tein kan dir, hriamtlaih dohthlennak kan tuah. CNF/CNA ah pengtlang kip i Chin pasaltha, nusaltha hna kan um, sianghleiruun siangngakchia hna tampi kan rak um caah ‘siangngakchia pawl’ tiah rak auh kan si. Sihmanhsehlaw, ram le miphun caah nun aa pemi kan tlawm tuk i miphun dang bantuk in kan ralkap a thawng kho lo.\nTuluk nih dohthlennak an rak tuah lio ah, ‘miphun cawlcanghnak a chuah khawh nakhnga ka thih a hau’ tiah thihnak kha a rak thimmi hruaitu hna an um. Chin Liberation Army (CLA) ralkap pawl thisen authawng, Chin National Army (CNA) ralkap pawl thisen authawng hi Chin miphun nih kan thei kho ti lo maw? Kawl ralkap nih Chin miphun an kan tuahtonak vialte cungah lungfah awk kan thei ti lo maw? Chinram pennak, Chinram sunparnak cu hitihin maw a lo cang ko lai?\nMirang kan doh lio ah Chin miphun nih meithal a thawngthawng in kan rak ngeih. Chin Rifle zong ah ralkap a thawngthawng kan rak um. Sihmanhsehlaw, cu hnu ahcun ralkap thazaang kan ngei kho ti lo. Chinram ah Chin pasaltha, nusaltha kan chuak ti lo maw? Chin miphun hna phun ttanhnak, ram dawtnak, ralthatnak le sunparnak vialte hi kan pipu tuanbia ah maw kan phum chih cang ko lai?\nAtu ah, Kawl ralkap lawng kan ral an si ti lo. Chinram chaklei ah ral kan ngeih, Chinram thlanglei ah ral kan ngei. Chinram a him lo, Chin miphun a him lo. Ral ruangah kan mipi nih harsatnak phunzakip an intuar. CNF/CNA zeidah an tuah tiah an ti. CNF/CNA thazaang cu Chin mipi an si. Chin pasaltha, nusaltha hna CNA ah an rak lut cio ahcun kan ram cu kan runven khawh ko lai. Chin mipi nih zeitindah kan ruah? Kan pi le kan pu hna bang kan Chinram runven dingin kan ruat kho lai maw?\nKawl ralkap nih an phunghram a hmunh zungzal khawh nakhnga kahngolnak an tuah, zalonternak an tuah, ramkhel biaruahnak an tuah. Nain, thazaang hak kha an hman peng. Ramkhel biaruahnak in ramkhel buainak tawlrel kan duh ahcun thazaang zong kan ngeih a hau tinak a si. Kan ram buainak hi a sau tuk cang. Tutan ah, kan thazaang dihlak chuah i kan tawlrel a hau. Chin mipi nih zeitindah kan ruah? Kan ram a fel khawh nakhnga ral tha tein kan dir ngam lai maw?\nThazaang kan ti tikah ralkap thazaang pakhat lawng a si lo. Biaknak bu, ramkhel phu, zatlang bu, media phu vialte telh in Chin mipi thazaang kan ser a hau. Chin miphun hi kanmah le tawk tein kan za ve ko. Pu Zing Cung, Dr. Lian Hmung Sakhong, Dr. Sui Khar tbk. CNF kan pa le pawl hi EAO nih bochanmi le Cozah/Ralkap nih theihpi mi hna an si. Rev. Dr. Pau Khan En, Rev. Dr. Samuel Ngun Ling tbk. biaknaklei kan hruaitu pawl hi rampumhuap in khrihfabu le baibal sianginn pawl nih bochanmi an si. Chaw Su Khin, Sung Tin Par tbk. hlasakthiam pawl hi rampumhuap in min a thangmi an si.\nCompany zong kan ngei, NGO/CSO zong kan ngei, media phu zong kan ngei, Football Club zong kan ngei, private sianginn zong kan ngei, tbk. Sihmanhsehlaw, kan hram cu a fek taktak rih lo. CNF zong thawng ngai le cak ngai in kan cawl kho lo. CBC zong kan duhning in kan cawl ko. Chin company pawl zong rian ngan deuh cu kan tuan kho lo. Zatlang bu zong ningcang in kan ser kho rih lo. Media phu zong tampi kan bau rih. Miphun pakhat kan si tikah miphun tahfung in kan tah ahcun kan zuam ngaingai a hau rih ko. Thazaang hak a hmangmi zong kan thawn a hau, thazaang nem a hmangmi zong kan thawn a hau, thlacamtu zong kan thawng a hau, thawngzamhtu zong kan thawng a hau, kan thazaang dihlak kan fun a hau. Zeitindah khua kan khan hna lai?\nMiphun Lungrualnak; Miphun lungrualnak cu ral kan ngeih caan ah a chuak asilole a lang khun tawn. Chin miphun sining cu Kawl he pehtlaihnak in kan ser tiah a cunglei ah kan rak langhter cang. Atu bantuk in mipi dohthlennak kan tuah lio ah, kan ral kan doh a hau ve bantuk in Chin miphun pakhat kan sinak kha kan ser ve a hau. Tu lio caan hi ral tampi kan ngeih lio a si i miphun lungrualnak sernak caah caantha bak a si.\nKan rian cu miphun dang nih an kan tuanpiak awk a tha lo. Kan ral cu a ho hmanh nih an kan thawlpiak lai lo, kanmah tein kan thawl hna a hau. Cun, Self-determination, federal le zauk phung hna cu kanmah tein lak a haumi le ser a haumi an si. Kum Zabu 21nak Panglong Tonpumhnak cu kum 70 hnu ah a chuakmi a si, zeitindah a thacem in kan hman khawh lai timi ciamman tein kan ruah a hau. Pumpak cio kan thil ti khawhnak lawng a za lo, a bu in thil ti khawhnak zong a hau, a bu in thil ti khawhnak lawng zong a za rih lo, miphun ning in kan cawlcangh a hau. Kan umnak hmunhma cio in Chinram humhimnak le Chin miphun lungrualnak caah zeidah kan tuah khawhmi a um lai?\nMiphun cawlcanghnak a chuak khawh nakhnga thisen maw luanhter kan hau rih lai? Ram dawtnak, phun tanhnak cawnpiaknak in a chuak kho lai maw? Zeidah kan tuah awk a si? Mah hngal lo kan si nakhnga lo miphun hngalhnak (national consciousness) cu a sangcem ah kan sanh a hau. Chin miphun humhimnak (national security), Chin miphun thatnak le hlawknak (national interest) caah pengtlang khuaruahnak lonh in miphun lungrualnak (national unity), miphun cawlcanghnak (national movement) kha zeitindah kan tuanchuah hna lai? Miphun lungrualnak lawnglawng hi miphun nunnak lam a si. Zei dang lam a um lo. Credut: Pu Ram Kulh Cung\n← Thantlang Thluachuah Peknak!\nZualko: Chin Mino Pakhat Kan Sungh Than Ee, A Poi Tuk Hringhran Ko! →


By Van Tum: Trump Tanhmi Laimi Pawl, Capitol Innpi A Lutmi Bantuk Nan Si Ve – Chin World News Evening\nTrump a ttanhtu pawl nan Pu cu zoh ko uh hi. Andrew Johnson hnuah amah hi the Inauguration ah a tel lomi/a kai lomi pakhatnak a si lai ti si ko hi. Pathian nan thimtermi le nan hmantermi pa cu nikhat hnu nikhat in zohchia thil a tuah lengmang ko hi. Pathian a lawm lai lo a lungfak lai.\nUS mipi US democracy, US phung le lam, a party hawi le Democratic Pary pawl zei i a rel hna lo le a upat hna lo zong a si fawn. Zeitluk zohchia dah a si. Thla nan campiak deuhdeuh thil ttha lo le zohchia thil tam deuhdeuh in a tuah ve. Capitol innpi i a lutmi pawl zong US cozah sihni pawl nih bia an ceih hna lai, palik nih tlaih ding in an kawl cang hna lai ti si. Thong ah an thlak dih hna lai.\nFacebook le Media i, Trump ttanhtu Laipawl cheukhat duh poah in a dik a hman loning in le holh chiakha hmang in ca a ttialmi le comment a pemi pawl khi Capitol innpi i a lutmi bantuk nan si ve. Arthluak bantuk a neimi deuh nan si. Musalim ralhrang nan lo. Pastor le Khrihfa bu a nei lomi ko nan lo. Fapa tlau bantuk nan si.\nRelchih: Keimah duhning le ruahnak ka van chim ve ahcun US ram tuanbia ah a um bel lomi, US democracy uknak le US mipi zei rel lonak, US tuanbia ah a muichia bik a ttialtu le a tuahtu, Trump dantatnak ah tiah a taangmi ni 12 chunghi president ttuanter ti loin Mike Pence nih Trump i din lonak tuah a fialmi a pom lo ruangah Pence tuk president sinak pek i ni 12 chunghi ttuanter hna seh law a ttha hnga ka ti, na felman laksawng ah tiah. Mahcun US mipi thinlung a damter deuh lai i Trump ttanhtu pawl an lung a fim deuh lai.\nCuve bantuk in Trump cu vote pek ding in mi a forhtu, Laimi pastor cheukhat le vawlei lei hruaitu cheukhat pawl le Media ah duhpoah in lih le hrokhrawl in Trump ttanhtu pawl ruahchannak a pe pengtu hna, mipi zaran thluak a hrawktu le Trump ttanhtu cheukhat pawl nih mi cattialmi tangah khawmenh (comment) dawh lo ngai le holh chiakha pek a hmangtu pawl nih Laimi (Chinmi) nan unau cheukhat sinah ngaihthiam halnak tuah uh law a ttha tuk lai ka ti. Culawng siloin, a bik in Pathian sinah ngaihthiam nan hal i nithum chung rawl-ulh in thla nan cam a hau lai ka ti. Aruang cu nanmah pawl hi Laimi (Chinmi) tuanbia dawh loin a ttialtu nan si ve ti khawh nan si i Chinram le Chin miphun a hrawktu le a khangtu nan si ve. Chin miphun le Chinram caah thluachuah a phur lotu/a khamtu nan si fawn.\nChin miphun le Chinram mui a chiattertu le belmang a nalhtu nan si. Culawng hlah, nan i thawh riangmang i nanmah duh tein, Trump cu Pathian thimmi hmanmi le umpi mi le thluachuah mi a si nan ti rih. Mahkong ah Pathian a lung a rawk tuk lai. A lawm lai lo. Pathian nih nan sinah biahal awk tampi a nei lai ka zumh. Ziah ka biathiang, Bible chungah Trump bantuk minung ka hmannak hna a um maw a ti lai. Ziah Khrihfa tuanbia zongah Trump bantuk cu sualnak dohding ah le ka ram kauhnak ding caah ka hmang bel ttung hna lo, mah zong cu nan tuak lo maw an ti hna lai. Cucaah, Trump ttanh le vote pek cu pialsual/kalsual phunkhat a si ko. Cattialtu: Van Tum\nTrump vote pek ding in mi a forhtu hna. Lai pastor cheukhat le vawlei lei hruaitu cheukhat zong sualnak nganpi pakhat nan tuah ve ti khawh a si. Kan Lai miphun le kan Lairam caah thluachuah a khamtu le a dawntu nan si ve ti khawh a si. Mah ruangah Pathian sinah ngaihthiam nan hal a hau lai. Raldoh a duh tukmi le mi puarhrang, Republican party ttanh cu mithah duh ve bantuk he a lo. Khrihfa mi cu Bawi Zisuh bantuk in nunnem nun le toidor nun a nei ding tuk kan si deuh. Trump bantuk lungput le ziaza a neimi, Pathian nih a hmang bel hna lo. Ka fim ngai tiphun in le ka theihdih tiphun in hehtiah Trump ttanh ding le vote pek ding in video le cattial in mi a forhtu hna bantuk pawl khi Bible nih cun “MIHRUT” a ti hna.\nTrump ttanhtu Laimi cheukhat cu Trump nan ttanhnak ah Sodom le Gomorah khuami hna tluk tein nan sual ve cang ti khawh nan si. Cucaah, Pathian nih Lai miphun le Lairam cungah dantatnak a tlunter nak hnga lo le a thluachuah a kham lo nak ding caah rawl ulh thlacamnak cu nanmah le nan umnak khua cioah rak tuah tengteng uh tiah kan cah hna/kan forh hna. Biden le Harris le Democratic Party cu hi hnu a tlawmbik kum 8 in US ram caah le vawlei cung ramkip le miphun kip caah Pathian nih hmangchin ko hna seh!


Kawl Ralkap 6 nih Chin pa sizung phan lakin an velh | The Chin Express\nKawl Ralkap 6 nih Chin pa sizung phan lakin an velh\nChin state — Matupi khua ah a ummi Myanmar Ralkap LIB 140 chungtel ralkap 6 nih ‘mei na kan hmihpiak’ tiin Mei Zung rianttuan pakhat cu April 20 ah an velh, tiah CHRO sin in kan theih.\nMatupi khua Bungtla hydro-electric sehzung ah lutlai a simi Salai Boi Ha, kum 30 nih April 20 (Zarhteni) zaan ah ti tha a der caah LIB 140 battalion ralkap sakhan pekmi mei cu chikhat a hmihpiak hna.\nMah cu an thinhun caah ralkap 6 cu tlor thingpher pakhat cio i put in Salai Boi Ha cu an kal hnawh. “Zei ruang dah mei na kan hmihpiak!” an ti i an velh thluahmah, tiah CHRO nih a chim.\nAn velhnak ah Salai Boi Ha cu alu kuai i a kehlei kut zong an tuknak thingpher ah aa khenhmi thir nih thuk piin a sawh.\nSalai Boi Ha a veltu hna cu LIB 140 battalion in Ralkap Bawi Kyaw Kyaw kuttang um ralkap pawl an si.\n“An 6 ningin ralkap sahkhan thonginn ah kan thlak hna tiin Ralkap Bawi Kyaw Kyaw aiawh biachimtu nih a chim,” tiah Salai Boi Ha nih a chim.\nSalai Boi Ha nih, “Fur le Khuasik caan ahcun ti a tam caah Phanai khua, Matupi khua Sanbaung sang, LIB 140 battalion, Military Tactics Battalion le LB 304 battalion pawl cu ni 1 dan in mei kan pek hna,” tiah a chim.\n“Nain, Tthal caan ahlei in April le May thla ahcun ti a tlawm caah Phanai khua le Sanbaung sang cu voi 1 hmanh mei kan pe hna lo i Military Tactics, LIB 304 battalion le IB 140 battalion cu ni 1 ah suimilaam 1:30 chung cio kan pek peng hna.\n“Kum dang zongah hitin kan pek tawnmi hna a si. Cucu mah ralkap pawl nih hin zeitin dek an ruah ka hngal ve lo.\n“Thaizing May 4 ah kan i ton tikah aa ka veltu ralkap pawl kha an dihlak in rak chuahpi hna ka ti hna, mah tikah ka hal te hna lai,” tiah Salai Boi Ha nih CHRO sinah a chim.\nMah kong he pehtlai in CHRO Field Director Salai Terah nih, “hi bantuk in an velh phung si lo, hi cu fihnung tuahsernak a si. Limhang a ngeimi bu pakhat nih hi bantukin mi an velh awk si lo, electric zung rianttuan kha rian a fel lo ahcun phungphai ning tein a theipar zunter khawh a si ko. Hi bantuk in velh cu fihnung tuahsernak a si, limhang ngeih lonak zong a si. Hmailei zongah ralkap nih meithal i bochan in mipi le zung rianttuan an velh hna awk a si lo,” tiah a chim.\nRalkap nih tangka in ngaihthiam an hal hna nain Salai Boi Ha a chungle nih ‘Matu phung in catlap cung minsen thut he ngaihthiam na kan hal ahcun tangka in liamh khawh a si ko, cutin nan tuah khawh lo ahcun kan in report hna lai’ an ti hna i thaizing May 4 hi aa tong tthan ding an si. — CHRO le Khonumthung\nUpdated on January 20, 2021 2:33 pm


Ramthumnak Phan Chin Mino (Chin Diaspora Community) Nih Fak Deuh In Chin Miphun le Ram Kong An Ruah Lo Ahcun; Salai Ngun San Aung - THE CHINLAND POST\nRamthumnak Phan Chin Mino (Chin Diaspora Community) Nih Fak Deuh In Chin Miphun le Ram Kong An Ruah Lo Ahcun; Salai Ngun San Aung\nKa tlangtar ning in ruah tikah Chinram hlum mino nih tah Chin miphun le ram kong cu an ruah deuh kun maw? timi biahalnak a chuak kho. Ramdang um nak in kan miphun le ram kan daw deuh ka ti duhnak a si hrim hrim lo. Asi kun ahcun zeidah ka chim duhmi tak tak a si timi lungsau tein rel ti hna usi.\nBurma ram cu 1962 March 2 i Newin nih uknak a lak hnu in mizapi hruh le sifah ter ding kha timh ciammam tein rammi kha rak rialdip kan si. Minung hruhternak caah a tha bik mi cu fimcawnnak hrawh hi a si ti cu rak hngaltuk hna kaw kan ram cacawnning kha an rak thlen dih. Camipuai awnnak ca in ca cu cawn lengmang a hung si i ramdang fimcawnnak ah cun anmah ralkap chung mi pawl lawng anmah he bang rep a simi Russia hrawng ah biatak in an rak thlah hna. Cucun nihin kan chan tiang hi fimcawnnak ah mi hnu ah kan i thlai beh. Kan ram in Ph D zong an hmuh len ko bu le Siibawi le Engineer zong an um len ve ko hna bu ah kan ram nih a ser serchuah mi thil ti awk kan ngeihmi a um lo tluk si. Innovation timi serchuahnak ah mi kan tluk lo, khuaruah tuaktannak ah mi kan tluk lo. Duhnak zong kan ngei awk tluk kan ngei kho hna lo. Sihmanhsehlaw Pathian nih kan miphun thlua a kan chuah i CNF/A le Chin miphun a dawtu kan mifim thiam hna nih ramkip ah innka an rak kinghnak thawng in nihin ah cun fimthiamnak tha tangah sianginn tha tha ah kan mino tampi nih fimnak an cawn cang. Naite Europe ka kal lio ah Chin Students Union Norway nih an khawmhmi cazin ningin Norway ram chung ah High School a dihmi Chin mino 300 leng an um. Siibawi le Engineer zong zeimawzat an um ti a si. Denmark zongah Chin Community Denmark (CCDK) nih Education Consultation an tuah i high school a kai liomi he cun Chin mino za leng kai an um ti a si. Denmark ahhin Chin mi dihlak 1500 fai le Norway ah 2000 dengmang tluk lawng khua an sa. Norway um Chin miphun milu le sianginn kai mi tuak chun tikah minung paruk ah pakhat tluk hi catang ngei an si ti nak a si. US le Australia ah zeizat dah an um rih hnga. Europe ram dang dang le New Zealand te pawl ah tampi an um rih lai.\nCucaah fimcawnnak a chia tuk mi tangah ca a cawngmi a thanglian mi nih thil kan hmuh khawh ning le fimcawnnak ningcang a tha mi tangah ca a cawngmi nih khua ruah khawhning zong aa tluk lai lo i kan ruah mi cio cio zongah a tuahtuan ningcang ah kan i dang ko lai. Burma ah cun siangngakchia 10 ah pakhat tluk hmanh nih fak piin khua kan ruat men lai lo. Ram thangcho i ca a cawngmi nih cun a hmet tein amah te khua tuaktan khawh ding papek in cawnpiak le thithruai an si tikah tam deuh ngai ngai nih khua an ruah ko lai.\nKan ram ser khawhnak dingah sui le ngun chawva nak in minung hram thancho nak (Fimcawnnak) hi a biapi deuh ti cu al awk a tha lo. Chin ram ah fimcawnnak tha (Quality Education) kan ngeih khawhnak ding ramthumnak phan kan mino hna nih fak piin an ruah a herh. Kan ramkhel le kan biaknak kong zong tam deuh in hngalh hrim hrim a herh. Kan hngalh lo ahcun dawt awk zongah kan hngal lai lo.\nNihin ramthumnak um Chin mi thithruai ning ka hmuh khawh tawk ka zoh tikah pakhat a chambau tiah ka ruah mi cu biaknak ah a hram a bunh lomi thithruainak phu a chambau deuh rua tiah ka ruah. Norway ah Chin huap thithruainak bu nganbik cu Norway Chin Christians Fellowship a si i Denmark ah a nganbik cu CCDK le CCADK an si. CCADK hi Biaknak lei a si i CCDK cu zatlang bu a si. Hi hnu kum 10 bu pakhat tluk ahcun biaknak hrambunh thithruai cawlcanghnak chung ah aa tlum lomi, a hmetuk in a hmu i a um huam lomi Chin mino an tam tuk te cang lai ti hi el awk tha lomi a si. Cun Biaknak huap riantuannak nih cun a ceihchah awk tha lomi le a tlangtlak khawh lomi kan ram le miphun kong sining tamtuk a um. Nihin ramthumnak phan pawl nih Pathian thangthat nak hla satu (Gospel Singer), Evangelist le Pastor lawngte an cah hna nak a ruang zong hi zoh tikah ramkhel lei le a dang dang in a cawlcangmi hna sawm ding kha Biaknak chung mumai nih ceihkhan a onh lomi a si caah si bik ko rua. Hmailei ahcun hi hna pawl nak in Chin miphun le ram zeitin kan sersiam than lai timi a lamkip in thanchonak a kan kawlpi kho tu ding le ram thangcho sining a hmuhmi kan ram le miphun sinah a kir pi than dingmi mino cathiam mifim a cawlcang mi tam deuh in an sawm hna a herh tiah ka hmuh. Pastor le Evangelist an sawmmi hna chungin a tam deuh cu an rak kir tikah tangka he lawng an kir. Kan ram le miphun caah zei ngai a tluktlak mi tlunzoh an kan phurh lo. Ramkhat huap in pastor pakhat an cah tikah a dihmi tangka, pumpak kuttlaih nak le Khrihfabu cio nih rawnhmi he cun sing 500 tluk hrawnghrang hi ramthumnak um Chin miphun tangka a dih. An hung tlung i motor an i cawk, kan i lawm ko an tha a dam. Thawngtha bia zong kuam kau deuh in an kan chimh rua lai kan ti nain a zei bia cu motor an ngeih hnu cun mi tam deuh cu motor a phak khawh lonak khuate nih sawm khawh an si ti lo i Laitlang chung le rammui ah thawngtha chim nak in ramdang sawm mit rumro an au cang. Asi kun ahcun hi zat zat tangka an dih mihi zeiti leikap in dah kalpi hna sehlaw kan miphun le ram caah a thathnem deuh lai timi kha ruah a hau cang. Kei ka hmuhning ah cun mino nih felfai tein thithruainak bu dirh hna sehlaw, cu nih cun tangka hram an ngeih in sianghleiruun a dihmi mino kha Laitlang ah internship in tlun ter lengmang hna seh. Cun Lai lei mino le catang ngei pawl kha kan sawm piak lengmang hna sehlaw Evangelist le Pastor auhnak cun kan miphun caah hlawknak tampi a um deuh ko hnga.\nNihin nak in tampi kan ram le miphun kong an ruahrial lo sual ahcun miphun in tlaunak zong a tam deuh lai. Fiang tein hmuh khawh a simi cu Laitlang a tlawng balmi mino nih kan ram le miphun kong an ruah ning le a tlung bal lomi nih an ruahning cu aa dang ko. Cucaah mino zong tlun khawh cio i zuam dingin sawm kan duh hna.\nSianginn a kai mi hna zong nih fawizang tein lim khawh men mi major nak in kan ram le miphun sersiamnak ah hman a tlai deuh dingmi major pawl tu kan lak piak ulaw sianginn a kai mi pawl nih rian ah tliklek le sianginn dih huaha loin bangbat lo tein fimcawnnak tu thazaang kan pek piak ko uh. Ramthum a phan i fimcawnnak tha tangah ca a cawngmi, thil tha tampi a hmumi kan kengruh mino pawl nih Israel Miphun nih an ram an kir hnawh i an sersiam bang thinlung le thazaang chuah in an dir pi lo ahcun chan tamtuk mi hnu ah kan i thlai rih ko lai.\nBiakilh; Mah capar cu catialtu pumpak ruahning a si.\nPrevious Ka Lung A Ka Lentertu Thil Pahnih


Myitkyina le WaiMaw khua Ah Kahdohnak Ruang Azam Mi Pawl Cu, An Umnak Khua Cio Ah Kuat An Si Hna. – Daily Post TV\nMyitkyina le WaiMaw khua Ah Kahdohnak Ruang Azam Mi Pawl Cu, An Umnak Khua Cio Ah Kuat An Si Hna.\nMyanmar ralkap nih Myitkyina le WaiMaw khua ah ralzam a dormi pawl cu April 29,2019 ah an umnak khua cio ah um kho an si cang caah cozah ralkap nih an umnak khua cio ah an kir khawhnak ah a bawmh hna.\nApril 14-17 karlak ah an zam taknak khua, Inn le lam pawl zong bomb hmanh mi an um le um lo zong kawl ralkap nih an check piak dih hna. Cun khua kip ah khuami pawl an kirnak le an herhmi eiding pawl zong an bawmh hna tiah theih a si.\nRalzam adormi pawl hi inn-52 minung -317 an si hna. Ralkap motor in an umnak khua cio ah an kuat hna. Cun caan tlawm pal an eidin caah an herhmi, chiti, fang le meh hang pawl zong an bawmh hna.\nKawlcozah ralkap nih an damnak ca ding ah si ei ithlawp bulnak tete zong , chungkhar milu cio in an tolrel piak hna, an bawmh hna , khuami zong pawl zong nih lawmhnak biachim in an khua cio ah an um cang hna tiah theih khawhmi cu an si hna.\nUnau-2 Hna Cu Hmun Khat Te Ah Hri Awhnak In An Nunnak An Ni La!


Tahchunh Awk Ttha Lomi Nang Le Kei – Lai Holh News\nTahchunh Awk Ttha Lomi Nang Le Kei\nKei nih cun ka lung a tluan caan longah ka minung hawi ka dawt khawh hna. Nang nih cun a zungzal in na dawt hna, duh nung lo bikmi keimah hmanh.\nKa thang a ka chiattu minung pohpoh cu an bia kaa cinken i lehrulh dingin an sual ka bawh. Nang nih cun a sualmi minung vialte na kan dawt. Kan sualnak lehrulh chim lo zungzal nunnak na Kan pek, a sual bikmi keimah hmanh.\nKei cu nangmah caa chim loin keimah caa hmanah zumhtlak ka si kho lo. Nang cu nangmah caa chim loin zumh awk a tlak lo bikmi keimah caa hmanhah zumh awk na tlak peng.\nKa nun in tuanbia aa dawh mi te ttial ka duh nain ka duhmi ka tawn tikah minchiatnak tuanbia tu ka ttial ttheo. Nang vial cu leicung na nun chungah ttuanbia aa dawhmi le a ttha tuk mi longte na ttial, keimah zong tuanbia dawh ttial hi na ka duh piak ve.\nKei cu kan thinlung an fahter caan ah ka vuivai i ka huat hna, kei ka thinlung fah cu ka siang lo nain midang thinlung tu cu fak tukin ka fahter tawn. Nang tu cu na lungthin an fahtertu minung caah ngeihchianak, harnak le fahnak phuntlang zong na in i na nunnak tiang na pek.\nKei cu bianeek/aam kaakhat te hmanh ka ing kho lo. Nang vial cu bia chiakhaa vialte na in dih i na tuar lo ding le na in lo ding zong tuar dih. Keimah na ka dawttuk caah a rak si.(bianeek te hmanh ka in khawh lo cun ka nun in Pathian sunparnak a lang kho bal la lo)\nKei nih cun ka duhmi a tlinnak kawhnak ding caah thla ka cam tawn. Nang nih cun na duhmi si loin na pa duhmi tlinnak ding caah thla na cam. Ka duh/herh mi si loin na duhmi tu kan hal ve cang la.\nBiakilh: Kanmah caa i caan pek cu lenglei in cikhat caa diriamnak long an si, Jesuh caa i caan pek cu chunglei in zungzal diriamnak si.\nCredit: Aung Aung Lungler Fb


Zeiruang ah dah Kawlram hruaitu hna taza cuai an si? – Chin World News Evening\nICJ Konglam Tawite: “International Court of Justice (ICJ) International Court of Justice ICJ timi cu Vawlei pumpi biaceih nak zung ti zong an ti. UN thawk kum1945 ah derh asi ve. 1946 ah ICJ cu Biatak tein rianṭuan hram an thawk cang. Zungngan bik cu Netherland Holland ram Hague Heik khua ah aum. Ram khat le khat kar ah acangmi buainak Biaceih nak zung asi. Rule of Law Mikip Upadi tlukruan nak le Biatak, Thildik nih buanco khawh nak cu an I hmaithlak mi lei an hmuihtin bikmi asi.\nVawlei pumpi Upadi thiam bik 15 kha rian pek ansi. UN security council UN Huhim nak ralhau ram 15 nih anthim hna. Term khat hi kum 9 asi. ICJ Biaceihtu bawihna: Mr. F. Dukavi Amet Zusuat Chairman – Somalia, Ms.Sui Hankin Chairman chang- Tuluk nu. Biacieh bawi dang hnacu Salovkia, French, Moroco, USA, Italy, Uganda, India, Jamaica, Australia, Rusia, Lebnon le Japan ram mi hna ansi.\nICJ Tuahkhomi: Biaceih zung nihhin abikin thil 2 ah aahmaithlak lai. Ramkhat le ram khat kar buaibai nak aum tik ah ram khat nih taza acuai ahcun cohlan piak asi. Cu buaibai nak cu a dotdot in thlidik kha an hlat hmasa hnu ah an mah zung siseh, midang kha siseh UN Phunglam ning in Ruahnak acheu khawh hna. Atuah ter kho hna. ICJ an rak ṭuan balmi: 1992-1995 kum Bosnia Muslim 7000 thahnak le 30000 ralzam sinak bia an rak ceih piak hna. Miphun phun 1 tlau nak ralhau caah ICT ‘International Criminal Tribunal’ biaceih zung kha biaceih ding in 2007 ah in-Charge apek.\nZeiruang ah dah Kawlram hruaitu hna taza cuai ansi? 2016 Oct -2017 Aug ah Kawl ralkap nih Rakhine ram ah Muslim athah hna, An tlaihrem hna, Khua mei an khangh, Abu in le a run in ralzam an si ter hna. Miphun 1 kha hramhram in ṭhawl dawi asi caah, Miphun tlau lo nak hnga, thlau le khamh a um lo caah, Dai tein an zoh sawh hna caah, Miphun tlau lo nak Civui pi ‘Genocide Convention’ biachah ning in, Muslim Ram 57 komh bu, OIC nih Kambai ‘Gambia’ hmang in taza an cuai hna.\nICJ nih pehzulh in zeitin dah rian a ṭuan lai: Vawlei huap Baho dindai nak bu ‘Global Justice Center’ nih Biatak in dindai nak um khawh ding ah thil 2 a herh. Miphun 1 tlau ding in khuakhang tu Kawlram nih a ṭuanvo lak in phisin aherh. A sual I chirh in tuah ti lo cang seh tinak asi. Sual nak ah ṭuanvo a ngei mi, Nawl ape mi, Chimhrin Cawnpiak lo mi, dai tein azoh sawh mi, tbk vialte kha, Upadi ning in dantat ding An mi pumpak cio kha.\nPi Ci hi ziah an tel chih hnga: Rohinga miphun an um ti mi kha a cohlan lo. Miphun 1 lohtlau lo ding in a kilven lo. Miphun 1 lotlau ding ah tuahser u, dothat tu, cawlcang nak vialte kha a zoh sawh hna, Tuah hla uh tiah a chim bal hna lo, Ralzam hna kha asi tertu le buaibai nak a hram pi kha kawl in phisin aatimh ballo. Misual le Upadi azulh bak lomi kha dai tein le hmurcip in zoh sawhsawh cu Ka hna atla pi hna ti nak asi tiah OIC nih Pi Ci cu taza an cuai ve mi asi. Nobel Peace Prize co tu nih cun Human Rights timi Nuhrin covo kha a kilven lai, Karding in rian a ṭuan lai, A cawn piak hna lai, Lam ahmuh sak hna lai, An zulh lo ahcun cutin tuah hlah tiah asik hna lai, a kawk hna lai, Athlauh hna lai, akham hna lo, tbk bantukin sual an phawt ve.\nAchan cu Vawlei huap Dindai nak Laksawng cotu nih an tuah hrim ding mi le an zulh hrim ding mi kha Pi Ci nih zulh lo caah asi bik. Bianabia ah “ Kan Bawipa Zisuh Kri niha Baibal azulh lo” ti bantuk khan Pi Ci nih Nuhrin covo phung lam azulh locaah asi bik. Ading temi ahmuh asi lo. Cucaah Vawlei misual bik hna cazin ah Pi Ci cu an khumh ve mi kha asi. Theihternak: Film ahhin ICJ timi cu zeidah asi? Zeirian dah a ṭuan? Zeitindah a ṭuan lai? Kawlram tah zeitindah a tuah lai? Tbk ka khumh hna. Naa manh in ngai ve hrim te. Miphun le Ram dawve tu – Nan Unaupa. Saya Rung Kaw. Kawlran in.


Salai Lungthli Tum Nih Rung Lian Ceu Nakin Uk Ling Thang A Zumh Deuh Hi Uk Ling Thang A Tei Lai Tiah US Dallar Tam Taktak In Zuam A Ngamh – Chin World News Evening\nSalai Lungthli Tum: Rung Lian Ceu vs Uk Ling Thang: fight of the decade. Tulio a nungmi Laipa lakah hodah paih thawng bik timi cu January 18 ah kan thei cang lai. Atu an i tei hnu ah cun cu-kha-ba-ngia um ti hlah seh, a teitu cu ‘Undisputed Chin World Champion’ tiah auh ding a si cang.\nTampi nih Rung Lian Ceu nan zumh deuh ko lai, nain kei cu Ukling Thang ka zumh deuh. Ukling lei in $1,000 bet ka ngamh. Runglian lei bet a ngamhmi ka chim te u. Anmah pahnih an i phomh than khawhnak ding hi kum hnih chung hehchet tiah volhpamh le huat i huah in ka cawlcang nain a rak si kho lo, January 18 ah cun kei le mi tampi kan lungthlitum a tling cang lai tinak a si. Salai Lungthli Tum\nLai paih hi chinmi Laimi a simi nih cun kan sunhsak taktak awk a si. Laimi nih kan i ngaihchunmi pakhat a si. Cucaah nu le pa zong nih kan fale chim in cawnpiak hna usih. Hmalei ah vawleicung pumpi nih a cohlanmi lentecelhnak a sinak hnga. Kan pupa hna zong nih an sunhsakmi pakhat a si. Cucaah kannih zong sunhsak ve hna usih.\nAtulio Laipaih ah a thawngbikmi le a cakmi Salai Uk Ling Thang le Salai Rung Lian Ceu an i pai lai. An pahnih hi a cak bakmi an si i an pahnih ahhin a hodah na zumh deuh? Aho nih dah a tei lai tiah na ruah ve. Uk Ling Thang le Rung Lian Ceu hi an rak i pai bal cang i Rung Lian Ceu nih a tei. Cun Rung Lian Ceu hi Nagaland anmah Naga miphun paih bak ah a pai i pahnih thumnak a hmuhtu a si. Chinmi chungin a teitu an um ve rih lo.


Author Topic: Campaign Year 3120 (Read 2085 times)\nGalactic Map Northern Sector Jan 3120.jpg (193.59 kB - downloaded 128 times.)\nGalactic Map Southern Sector Jan 3120.jpg (210.7 kB - downloaded 129 times.)\nHushnak system overview.jpg (165.02 kB - downloaded 126 times.)


Thangtlang Mino Nih Paletwa Ralzaam Kan Nau le Hngakchia Caah Bawmhal Hal Tuah Piak Nak – Chuncha News\nNu le pa, hawikom hna:Ral ruang ah har a tuar i ralzaam dirhmun in a um mi Paletwa kan unau hna chung in Vitaman a chambau mi kan naule ngakchia ca ah tiin June 8-10 tiang kanmah hawikom rual nih nan sin ah tlawm kan rak suk mi cu a zapi tein Ks. 3,159,500 a si. Hi tangka cu bawmhnak tawlreltu Bu pakhat a si mi CCERR, Halkha zung ah pek a si i anmah zung nih a hmun phaknak tiang tuanvo an kan lakpiak.Hartuar kan naule zawnruahnak he kut a samhtu nu le pa le kan hawile nan dihlak cung ah kan i lawm tuk.lawmsuknak ah a kan bawmtu kan hawile le bawmhnak tuanvo a kan lakpiaktu CCERR, Halkha zung cung zong ah kan i lawm tuk.Pathian nih thluachuah in pe chin hna seh!Credit:Thangtlang Thawngpang.\nThawngpang dang<<Hpakant vawlei cimhnak ruang ah hi mi ruak 100 leng an hmuh cuahmah lio.\nKachin ram, Hpakant peng, Gwi Hka khua ah July 2 zing nazi 8 hrawng ah a cang mi vawlei cawhcia ponnak hmun a cim ruang ah cuka hmun pawl ah lungkawltu minung 200 leng an pam i chun nazi 12:30 tiang hrawng ah ruak 100 leng an cher kho cang tiah kawlhawl le bawmhnak rianṭuan tu pakhat asi mi U San Thu nih a chim. A mah nih cun “khor chung ah aum mi hi 200 leng hrawng an si lai. An zapi in thih dawh an si. Atu kan hmuh kho tawk zong an zapi in an ruak kan cher kho hna” tiah ati.\nCu vawlei cawhcia ponnak hmun khor cu Pe 800 leng a thuk i cu pawngkam ah lung kawl tu zapi hi 700 in 800 kar an si tiah theih asi. Hpakan peng kulh, Amyothar Hluttaw chungtel U Khin Maung Myint nih cun “a bik in acre 50/100 tiin vawlei cawh asi peng ruang ah asi. Myanmar James Stone Law thar cu aum cang ko nain Rule a chuak kho rih lo tik ah phungning in uknak tuah kho asi rih lo. Cu pawl a hun chuah dih hnu lawng ah ṭha tein tawlrel kho asi lai” tiah ati.\nFurpi ah hin Hpakant hrawng cu atu le atu vawlei cimhnak aum lengmang ruang ah minung zaleng hi kum fatin an nunnak a liam peng i cozah lei nih hmunkhat fonh ṭuanṭinak nawl a hun pekchap mi ruang zong ah atu bantuk thil a chuak mi asi tiah U Khin Maung Myint nih cun a chim chap.\nAtu tiang ah a taang rih mi ruak pawl cu Hpakant Fire Service Department in ṭuanvo ngeitu pawl vialte le a dang bu pawl he tiah hmunkhat ah i bawm in an kawl cuahmah lio hna asi. June thla dih lai zong ah khan Hpakant, Seik Mu khua komh, Sapot khua le Bomnang khua kar um pe 300 hrawng a sang mi cawhcia vawlei ponnak tlang a rak cim i a thi a lo mi an rak um len cang.\nPhoto credit: BBC & unknown


Cutluk Avapa Sual Ninghi Aww Nungak No nih Pa Cu an Tleih Khawh Ngai Hna – The Chin World News\nCutluk Avapa Sual Ninghi Aww Nungak No nih Pa Cu an Tleih Khawh Ngai Hna\nHringtu pa nih hin khuapi leiah ka kal lai i ti cun kan fapa hein kan rak cawm hna lai tiah achim i anu zong nih khuapi leiah kalpi ding i cawm ding cu arem ati ve ko i, an pa aum ti lo ah cun alung aleng ve tawn i arak kir than tik khi ahngak peng ti asi angai tuk fawn i, ahramthok ah cun avapa nih cun phaisa zong athlak tawn ko i phone zongin achawnh peng ko.\nAsinain an i hmu lo nak asau pah tikah cun phone achawn kho ti lo ti theih asi cun an nu hi aphilh cang i aphone bal ti lo ruangah anupi hi alungrethei ngaii anuam lo ngai Chawnh zong achawn duh tuk asinain chawn kho ti lo. Nikhat cu an inn pawng kan ti laima ahawile nih cun sifak ngaiin aum ti lai lo tiin an rak ruah lio ah zaan ah cun an pa cu avan tlung i kan i then canglai tiah chim dingah avan tlung aruang cu arian ttuannak hmun ah nungak dawh ngai pakhat hein an rak i duh tikah cun theih thiam ahar cang.\nAn pa bia cu azum kho lo ngaii i kan i then lai na ti tak ma tiin aleh i avapa nih cun tuzaan bak ah hin kan i tthen cang lai kan duh ti lo tiin aleh Cu ti asi ah cun kan fapa hi zeitin dah kan tuah lai tiah ahal than i aduhnak poh ah um seh tiah avapa nih cun aleh ve than. An nu nih cun apa nih arak chawnh lo karlah afapa harngai in arak cawmmi asi tikah cun an fapa nih cun ahringtu nu athim lai ti cu afiang tuk caah hringtu pa nih hin aduh duh bia achim ngam nak asi.\nTlamtling tein an i then nak ding caah court leiah cun an kal i judge te pawl nih an fapa cu bia hal nak an ngei i cu an biahal nak cu aho sinah dah na um duh tiin an hal? An fapa nih ahringtunu i thim loin apa tu hi athim tikah cun judge pawl nih abiakhiah ning cu amak an ti ngai. Anu zong cu afapa biakhiah nak ruangah athinlung afak ngai ti asi. Ka dawt ka sinah um ko zei ruangah dah ka sinah na um duh lo atu cu na duh mi poh kan cawk piak cang lai tiin ahnemh len ko.\nAfapa nih cun ka duh lo tiin aleh. Ahringtunu cu mipi hmai bak ah atap len ko i thah hmanh i thah aduh i aruah chan mi pakhat cu nikhat ah cun ka fapa hi ka sinah arak kir than te ko lai tiin arak i ruah chan cang mi asi i, an kal hlan ah cun afapa cu ei awk le toy acawk piak ti asi. Bazaar ah cun harngaiin arian atuan than i, afapa hmuh aduh ruangah khuapi leiah cun ava kal asinain khuapi leiah cun fawi tein athilzuar mi cu ahmuding asi lo i, Buss station in akir tak than i ka hmu kho la ti zong afiang ve lo. Sifah le har ngaiin aum tikah cun nikhat cu amail ah $1000ahmu i akua tu nih cun i love u tiin message arak kuat bak i asinain aphaisa cu ahmang ve hlei lo.\nCaan avan kal thluah mah i $1000 amail ah cun avan kuat than i ka sifak tuk ruangah aka zangfah i keimah hman dingah aka pek mi asi ko lai ati. Phaisa cu alak i aherhmi thilri cu acawk nak i, caan avan kal thluah mah i, nikhat cu aruah lo ngaibak in ka nu ka dawttuk mi na ka dawttuk ti ka theih tiah afapa nih cun ati i, kan kal tak ruangah na tuar ngai ti ka theih kan ngai tuk ee tiin anu cu ati kan dawttuk ka pa sinah ka um nak aruang hi kan bawmh duh ruangah asi tiin avan chim thluahmah i, Tha tein rak i zohkhenh law ka upat tikah cun na sinah ka van kir thanlai i nangmah lawnglawng kan zoh khenh lai zeitik hmanh ah kan kal tak lai lo tiin aleh bak fawn!\nCu message ahmuh hnuah cun ahringtunu cu alawm kho tuk i atap tuk ti asi. Afapa nih acaah thil avan tuah piak mi hi alawm kho tuk ti asi angeih zong achia tuk angai tuk fawn.\nBe the first to comment on "Cutluk Avapa Sual Ninghi Aww Nungak No nih Pa Cu an Tleih Khawh Ngai Hna"


Kawlram Cozah A Cawlcangh Ning An Theih Dih Cang, A Konglam Ceih Dingin Chuahpi Si Cang Lai – Chin World News Evening\nKawlram Cozah A Cawlcangh Ning An Theih Dih Cang, A Konglam Ceih Dingin Chuahpi Si Cang Lai\nSeptember 17, 2019 September 17, 2019 Salai Van World News\nMyanmar ramchung i Rohingya minung 600,000 a um mi hna an dirhmun hi a him lo i, a hramhram in rawt le thah ding dirhmun ah an um peng rih tiin Independent International Fact Finding Mission report nih nizan ah a langhter. Marzuki Darusman, Chairman Fact Finding Mission nih a timi cu Rohingya pawl hi a hramhram in rawt le an cihmih ding dirhmun ah an um,”tiah a chim fawn.\nMah Mission hi UNO Human Rights Council nih March 2017 ah khan a dirh i, pakhatnak ah rianttuan an i timh bikmi cu Myanmar cozah nih “clearance operation” a thlen ruangah Rohingya khua tampi hrawh le khanghpiak an si i, hngakchia upa thleidang loin tampi harsatnak pek in minung 7,40,000 cu Bangladesh ramah ralzaam in an um hna. Fact Finding Mission report hi Human Rights Council 42nd Session nihin September 17, 2019, Geneva um ding mi ah langhter si fawn lai.\nMah Report nih a langhter ning ahcun Myanmar ramchung i, miphun tenau (ethnic group) dang dang a um mi hna hi a chunglei in harsatnak an tawnmi le an tuarmi an i dang cio hna. Cun, cozah ralkap nih zaangfahnak pakhat hmanh ngei loin an duh ning poh in an tuah to hna. Cu lawng si loin Myanmar cozah hrim nih miphun tenau hna cungah hmaizahnak le zaangfahnak ngei loin an zoh hna i, an tinco hnga ding zeihmanh pe loin an canvo simi diknak zong pe loin a lamh peh chih hna,”tiah report nih cun a langhter.\nShan le Kachin state hna ahcun thleidennak le ti hramhramnak tuar in Myanmar ralkap cawlcangh ning cu a chiakha taktak. civil minung tampi cungah tapung na si ti hram in kut an thlak hna ning le an nungak le nutung hna zong nih tleihhremnak faktuk an tuar tiah,”report ahhin chinchiah dih a si.\nTlangcung Mi Hna Tuarnak Report: Kum 2 chungin mah Mission nih ralkap kut a tuarmi hna le mit hrim in a hmutu minung 1,300 hna sinah hlathlatnak an tuahmi i, an hmuh mi cu minung diknak cungah phung an buar ning le hramhram in an tinco mi diknak tlaihhip le lamhpiak hi state ah a cang hrim ko tiin report ahcun langhter chih. Mah hna cu: Rakhine,Chin, Shan, Kachin le Karen state ahhin a cang bik ti a si.\nHi Fact Finding Mission nih an hmuh le an theihmi dihlak chungin Myanmar cozah nih phung a buarmi a ngantuk hringhran, mah cu UNO tang i, International law hmangin Independent Investigation Mechanism for Myanmar kutah an pek.\nFact Finding Mission nih hin phungbuarnak le thleidennak kongah mawhphurhtu le a chuahtertu hna hi cozah rianttuantu hna le bawi an si i, minung 100 min an report ahcun ttial a si. Nikum zongah khan ralkap General minung 6 an min thanh a rak si bal cang. Myanmar nih hin cozah phunglam bantukin a tuah ding le mawhphurh ding aa kam bantukin International Court of Justice (ICJ) ah a konglam hi ceih si lai i, mah hi 1948 lio i Genocide Convention bia bang in a tuah ding mi a tlinh hlei lai lo.\nTutan ah report nih a soisel bikmi cu Myanmar cozah nih minung cungah ning cang lotuk in a cawlcangh ruangah Myanmar konglam hi UNO Security Council sinah nawl i, International Criminal Court ah maw adhoc tribunal in dah Yogoslavia le Rwanda ram hna konglam a rak ceihpiak bantukin Myanmar zong hi ceih si ve seh timi ruahnak an ngei.\nKhah! A Herh Taktak Mi Asi Hih Dr.Pari Nih A Chimmi Hi Laimi Nih A Tongmi Kan Um Pah Na Ton Ve Sual Ahcun Rak Zoh Hrimhrim-Video\nAmen! A Ṭha Tuk Hringhran Hlasakthiam Nithlia Nih Sakmi “Na Sung Hlei Ce” Timi Thangṭhatnak Hla In Thazaang Rak La Ve